मारुति सुजुकी सेल्स दिसंबर 2019: 3.5 प्रतिशत बढ़ी 1,25,735 यूनिट बिक्री जानकारी - Hindi DriveSpark\n25 min ago Car Sales June 2020: जून बिक्री में टाटा मोटर्स ने किया व महिंद्रा को छोड़ा पीछे\nमारुति सुजुकी ने बिक्री में बढ़त के साथ किया साल का अंत, जानिये कितनी हुई वृद्धि\nPublished: Wednesday, January 1, 2020, 16:16 [IST]\nमारुति सुजुकी ने दिसंबर में बिक्री के आकड़े जारी कर दिए है तथा कंपनी ने साल का अंत बिक्री में बढ़त के साथ किया है। मारुति सुजुकी की बिक्री में दिसंबर 2019 में 3.5 प्रतिशत की बढ़त दर्ज की गयी है।\nमारुति सुजुकी ने दिसंबर माह में देश में 1,25,735 यूनिट कार बेचीं है, जबकि पिछले साल दिंसबर में कंपनी ने 1,21,479 यूनिट की बिक्री की थी। कंपनी बिक्री में कमी से उबरने में सफल रही है।\nवार्षिक बिक्री की बात करें तो यह साल मारुति सुजुकी के लिए अच्छा नही रहा है, कंपनी की बिक्री में 2019 में 16.9 प्रतिशत की गिरावट दर्ज की गयी है। कंपनी ने अप्रैल से दिसंबर के बीच 11,00,698 यूनिट की बिक्री की है।\nहालांकि एक साल पहले कंपनी ने इन महीनों के बीच 13,24,837 यूनिट की बिक्री की थी। दिंसबर महीने में मारुति सुजुकी की पैसेंजर कार सेगमेंट में 9.1 प्रतिशत की बढ़त दर्ज की गयी है, पिछले महीने भी इस सेगमेंट में बढ़त देखी गयी थी।\nमारुति सुजुकी की यूवी सेगमेंट में भी बढ़त दर्ज की गयी है। कंपनी ने दिसंबर 2018 के 20,225 यूनिट के मुकाबले पिछले महीने 23,808 यूनिट की बिक्री है, वहीं मारुति ईको की 51.8 प्रतिशत की गिरावट के साथ 7634 यूनिट बेचीं गयी है।\nकंपनी की नवंबर में निर्यात में भी वृद्धि आयी है, बीते महीने कंपनी के निर्यात में 10.2 प्रतिशत की बढ़त दर्ज की गयी है। दिसंबर 2019 में कुल 7561 यूनिट निर्यात किया गया है।\nवहीं मारुति सुजुकी ने दिसंबर महीने में 1360 यूनिट ग्लैंजा टोयोटा को दिए है। टोयोटा इसे अपने डीलरशिप के माध्यम से देश भर में बेचती है, दोनों कंपनी के बीच के करार के तहत ऐसा किया जाता है।\nहाल ही में कंपनी ने घोषणा की है कि सिर्फ 8 महीने में ही मारुति डिजायर के 1.2 लाख यूनिट बेचे गए है। अपने सेगमेंट के साथ साथ देश की सबसे अधिक बिकने वाली कारों में डिजायर ने अपनी अच्छी जगह बना ली है।\nइसके पहले मारुति सुजुकी ने बताया था कि कंपनी ने 19 साल में ऑल्टो की 38 लाख यूनिट की बिक्री की है। यह अब तक की कंपनी की सबसे अधिक बिकने वाली कार है।\nMost Read: मारुति सुजुकी ने 19 साल में बेचीं ऑल्टो की 38 लाख यूनिट, देश की है सबसे चहेती कार\nमारुति सुजुकी की बिक्री में पिछले कुछ महीनो से उतार चढ़ाव देखा जा रहा है। हालांकि वार्षिक बिक्री के हिसाब से यह साल कंपनी के लिए बहुत बुरा रहा है।\nMaruti sales December 2019 increases 3.5 Percent. Read in Hindi.\nStory first published: Wednesday, January 1, 2020, 16:16 [IST]


24x7 news portal अब टूटने के बाद अपने आप ठीक हो जाएगी मोबाइल स्क्रीन - .\nHome गैलरी देश राजनीति राज्य विदेश व्यापार स्पोर्ट्स अब टूटने के बाद अपने आप ठीक हो जाएगी मोबाइल स्क्रीन\nManoj kumar December 29, 2017 गैलरी, देश, राजनीति, राज्य, विदेश, व्यापार, स्पोर्ट्स,\nकई लोग मोबाइल की स्क्रीन से काफी परेशान रहते हैं. क्योंकि उनसे हर बार स्क्रीन टूट जाती है और कई पैसे खर्च करने पड़ते हैं. लेकिन अब ऐसी मोबाइल स्क्रीन आ गई है. जो टूटने के बाद अपने आप जुड़ जाएगी. हैरान रह गए न... पर ये सच्चाई है. the guardian की खबर के मुताबिक, जापान के एक स्टूडेंट ने इसकी खोज की है. यूनिवर्सिटी ऑफ टोकियो के प्रोफेसर तागुजो ने इस बात को माना है. उन्होंने इस ग्लास को फोन स्क्रीन और नाजुक डिवाइस के लिए बेस्ट बताया है.\nइस ग्लास को कहते हैं पॉलियर-थियोरेस\nजापान के युवा शोधकर्ताओं ने इस बात का दावा किया है. इस ग्लास को पॉलियर-थियोरेस कहा जाता है. कहा गया है कि स्क्रीन टूटने के बाद हाथ से दबाए जाने से ही ठीक हो जाएगा. इसे पिघलाने के लिए गर्मी की जरूरत नहीं होगी. इस ग्लास को काफी मजबूत माना जा रहा है. इस ग्लास की खोज एक जापान के स्टूडेंट ने की है.\nगोंद बनाने जा रहे थे बन गया ग्लास


Text of PM’s address during launch of ‘Swachh Bharat Mission’ at India Gate - tennews.in: National News Portal - Breaking News, Live News, Delhi News, Noida News, National News, Politics, Business, Education, Medical, Films, Features\nText of PM’s address during launch of ‘Swachh Bharat Mission’ at India Gate\nमहात्मा गांधी अमर रहे! महात्मा गांधी अमर रहे! महात्मा गांधी अमर रहे! लाल बहादुर शास्त्री अमर रहे! लाल बहादुर शास्त्री अमर रहे! लाल बहादुर शास्त्री अमर रहे!\nविशाल संख्या में पधारे हुए वरिष्ठ महानुभावों और सभी नौजवानों,\nसाथियों,आज2अक्टूबर है। पूज्य महात्मा गांधी का जन्मदिवस है। पूज्य लाल बहादुर शास्त्री जी का भी जन्मदिवस है। लाल बहादुर शास्त्री जी ने हमें मंत्र दिया था जय जवान-जय किसान! देश के किसानों ने उस एक आह्वान पर हिंदुस्तान के अन्न के भंडार भर दिए थे।\nपूज्य बापू ने हमें संदेश दिया था Quit India-Clean India! देशवासियों ने आजादी का आंदोलन चलाकर के देश को पूज्य बापू के नेतृत्व में गुलामी से मुक्त कराया लेकिन पूज्य बापू का Clean India का सपना अभी अधूरा है। यहां पर एक Crowd Sourcing के माध्यम से देश के लोगों का आह्वान किया था कि इसका Logo बनाकर के हमें Idea दीजिए। लोगों को कहा था कि आप इसका घोष वाक्य हमें दीजिए। महाराष्ट्र के भाई अनंत ने इसमें विजय प्राप्त की। गुजरात राजकोट की एक बहन भाग्यश्री ने इसका इनाम प्राप्त किया।\nजब हजारों की तादाद में Logo आए थे और जब मैंने इस Logo को देखा! एक दम से मुझे बड़ा सटीक लगा। मैं देख रहा हूं, इन चश्मों से महात्मा गांधी देख रहे हैं कि बेटे, भारत को स्वच्छ किया कि नहीं किया! ये Logo सिर्फ Logo नहीं है। इस चश्में से गांधी देख रहे हैं – क्या किया? क्या कर रहे हो, कैसे कर रहे हो, कब तक करोगे, इसलिए जब गांधी के चश्में का Logo हम देखते हैं, जो चश्में खुद हमें कहते हैं, स्वच्छ भारत का संदेश देते हैं। मैं इस कल्पना के लिए, इस कृति की रचना करने वाले अनंत को अभनिनंदन देता हूं। एक उन्होंने घोष वाक्य दिया भाग्यश्री ने –“एक कदम स्वच्छता की ओर” बहुत बड़ी बात नहीं है। एक कदम। इसके लिए मैं भाग्यश्री भी बधाई देता हूं। मेरे प्यारे देशवासियों! मैं आज इस मंच पर से बड़ी प्रमाणिकता से, पवित्र मन से, मेरे सामने India Gate है, वहां पर देश के लिए मरने-मिटने वालों की ज्योति जल रही रही है, उसकी साक्षी से मैं कहता हूं, राजनीतिक बयान नहीं कर रहा हूं। इस देश की सभी सरकारों ने, इस कल को करने के लिए कोई न कोई प्रयास किया है। इस देश के अनेक सामाजिक, सांस्कृतिक, धार्मिक नेताओं ने इस काम को करने के लिए प्रयास किया है। जिन-जिन लोगों ने, अलग-अलग नाम रहे होंगे, कार्यक्रम की रचना अलग रही होगी, रूप-रंग अलग रहे होंगे लेकिन जिन-जिन लोगों ने काम किया है। मैं सबसे पहले उन सबको वंदन करता हूं। मैं उनका अभिनंदन करता हूं।\nउसी कड़ी को मुझे आगे ले जाना है। मैं कोई दावा नहीं करता हूं कि अभी-अभी जो चुनकर के आई है, सरकार वो ही सब कर रही है। ना, मैंने लालकिले से भी पुरानी सभी सरकारों को बधाई दी थी, अभिनंदन किया था। आज मैं इस पवित्र मंच से भी जिन-जिन सरकारों ने इस काम को किया है, चाहे केंद्र में हो, चाहे राज्य में हो, चाहे नगर-पालिका में हो, चाहे सामाजिक संगठनों ने किया हो, चाहे सर्वोदयी नेताओं ने किया हो, चाहे सेवा दल के कार्यकर्ताओं ने किया हो और संगठन के कार्यकर्ताओं ने किया है, सब के सब अभिनंदन के अधिकारी हैं और आज इस पवित्र अभियान का आरंभ हो रहा है, तब मैं उन सबको नमन करते हुए, उन सबके आशीर्वाद के साथ, इस कार्यक्रम को आरंभ करने के लिए, मै पूरे देशवासियों से प्रार्थना करता हूं। कभी-कभी ऐसा लगता है कि क्या सफाई, इस देश को गंदगी से मुक्त करना, क्या सिर्फ सफाई कर्मचारियों का काम है क्या? क्या ये उन्हीं का जिम्मा है क्या? क्या सवा सौ करोड़ देशवासियों का कोई दायित्व नहीं है? हम हर बात उन्हीं पर थोपते रहेंगे क्या? अगर कुछ अच्छा हुआ, बुरा हुआ तो उन्हीं को कोसते रहेंगे क्या? ये स्थिति बदलनी है।\nसवा सौ करोड़ देशवासी, जैसे भारत माता के संतान हैं, प्रधानमंत्री भी पहले भारत माता की संतान है, बाद में प्रधानमंत्री है। इसलिए इस मां की संतान के रूप में, हम सबका दायित्व बनता है। हम हमारे देश को ऐसा न रखें। गांव हो, गली हो, मोहल्ला हो, घर हो, परिवार, स्कूल हो, कॉलेज हो, मंदिर हो, मस्जिद हो, गुरुद्वारा हो, कोई भी स्थान हो। ये गंदा कैसे हो सकता है और कहीं गंदगी देखें.. कोई कागज फेंकता है, तो हमें उठाने का मन क्यों नहीं करता?\nमैं जानता हूं, ये प्रचार अभियान से होने वाला काम नहीं है। पुरानी आदतों को बदलने के लिए समय लगता है। कठिन काम है, मैं जानता हूं लेकिन हमारे पास 2019 तक महात्मा गांधी के 150 वर्ष मनाएंगे, तब तक का समय है। मैं मीडिया के मित्रों का भी आभारी हूं कि पिछले कुछ दिनों से वो इस बात को फैला रहे हैं, पहुंचा रहे हैं। अगर हम सब मिलकर के इसको एक जन आंदोलन बनाएंगे, तो मैं नहीं मानता हूं कि दुनिया के साफ-सुथरे शहरों में, देशों में, हमारा नाम नहीं होगा। हम भी उस जगह को बना सकते हैं। भारत ये कर सकता है, भारतवासी कर सकते हैं। अगर भारतवासी कम से कम खर्चे में Mars पहुंच सकते हैं, तो क्या भारतवासी अपना गली-मौहल्ला साफ नहीं कर सकते हैं? Mars तक पहुंचाने के लिए कोई प्रधानमंभी नहीं गया, कोई मंत्री नहीं गया, वैज्ञानिकों ने किया, भारत माता के संतानों ने किया था। सफाई भी हम सब मिलकर के करेंगे।\nमैं जानता हूं, कुछ ही दिनों में आलोचना शुरू होने वाली है, कि देखो क्या हुआ? देखो क्या हुआ? मेरी ढेर सारी आलोचना होने वाली है, मैं जानता हूं लेकिन मैं मां भारती की गंदगी की सफाई के लिए अगर मुझे आलोचना सहना पड़े, तो उसी मैं तैयारी के साथ आज मैदान में आया हूं। मैं इस तैयारी के साथ आया हूं कि मेरे सवा सौ करोड़ देशवासी, भारत मां की संतान, हमारी इस भारत मां को अब गंदा नहीं रहने देंगे। पूज्य बापू के सपनों को पूरा करने में, हम कोताही नहीं बरतेंगे और ये जिम्मेवारी हम सबकी है।\nमैंने Social Media में भी एक आंदोलन खड़ा करने करने का तय किया है। mygov.in, इस वेबसाइट पर भी है। Clean India के लिए एक अलग वेबसाइट बनाई है। Facebook, Twitter पर भी इस काम को आरंभ किया है। # MyCleanIndia, ये भी आज प्रारंभ किया है। मैं देशवासियों से प्रार्थना करता हूं, कि आप एक काम किजिए। कहीं कूड़ा कचरा है, उसकी फोटो आप अपलोड कीजिए। फिर उसकी सफाई आप कीजिए। उसकी वीडियो अपलोड कीजिए। फिर स्‍वच्‍छ, उस जगह की फोटो आप अपलोड कीजिए।\nभाइयों, बहनों, मैं मीडिया से भी प्रार्थना करता हूं। ये सब, आज भी मैं कहता हूं, हिन्‍दुस्‍तान में कई नौजवान ऐसे हैं, कई संगठन ऐसे हैं, और हिन्‍दुस्‍तान के हर कोने में हैं, हजारों की तादाद में हैं। वे सफाई का काम, मैं प्रधानमंत्री बना, उससे पहले से कर रहे है। जरा उनको हम हिन्‍दुस्‍तान की जनता के सामने मीडिया के माध्‍यम से लाएं। छोटे छोटे लोग जो सफाई का काम करते हैं, वो देश के सामने लाएं। हम सब मिलके एक एक प्रेरणा का वातावरण बनाएं। किसने किया, किसने नहीं किया, कैन जिम्‍मेवार है, कौन नहीं है, कौन गुनाहगार, इसमें इस बात को हम न घसीटें।\nमैंने पहले ही कहा, यह राजनीति से परे है। यह सिर्फ राष्‍ट्रभक्ति की प्रेरणा से किया हुआ काम है। हमने, सिर्फ-सिर्फ-सिर्फ राष्‍ट्रभक्ति की प्रेरणा से ही करना है, राजनीति से प्ररित हो कर के नहीं करना है। यह सफाई तब होगी। इसलिए मैं कहता हूं, अनेक संगठन हैं, अनेक सामाजिक संगठन हैं, अनेक सांस्‍कृतिक संगठन हैं, वह अपने-अपने तरीके से काम कर रहे हैं।\nमैंने ऐसे कई गांव देखें हैं, उस गांव का सरपंच इतना जागरूक हैं, गांव के सब लोग, गांव को इतना साफ-सुथरा रखते हैं, देखते ही बनता है। कई लोग हैं, इस काम को करते हैं। कई स्‍कूल में जाते हैं, एक-आध शिक्षक इतना रूचि लेता है, पूरा शिक्षण क्षेत्र का परिसर कितना साफ-सुथरा, पवित्रता के माहौल की अनुभूति होती है।\nजब हम इंडिया गेट पर आते हैं, राष्‍ट्रपति भवन की ओर जाते हैं, यह सफाई देखते हैं, तो मन कितना अच्‍छा लगता हैं। क्‍या मेरा हिन्‍दुस्‍तान का हर कोना इतना ही साफ होना चाहिए कि नहीं होना चाहिए। हर गली-मोहल्‍ला इतना ही साफ होना चाहिए कि नहीं होना चाहिए। यह सामाजिक दायित्‍व है कि नहीं है और इसलिए कृपा करके, अगर इसको राजनीतिक रंग से रंग दिया गया, अगर इसको इसी बात से तौल दिया, कि देखों एक दिन आए, फोटो निकाल के चले गए, तब तो हम भारत मां की फिर से एक बार कु-सेवा करेंगे। महात्‍मा गांधी हिन्‍दुस्‍तान के हर गली मौहल्‍ले में सफाई करने नहीं गए थे।\nलेकिन सफाई की इनकी प्रतिबद्धता ने पूरे हिन्‍दुस्‍तान में सफाई के प्रति एक जागरूकता पैदा की। हमको, सबको मिल करके इस काम को करना है। हम जहां हों, जैसे हों, इस काम को करेंगे। मुझे विश्‍वास है, मैं अपनी भारत माता को गंदगी से मुक्‍त करा पाएंगे। ये सवा करोड़ देशवासियों का काम है।\nसवा सौ करोड़ में एक मोदी नाम का इंसान भी है।अकेला मोदी है, ऐसा नहीं है। इसलिए काम सवा सौ करोड़ देशवासियों का है, ये मैं सवा सौ करोड़ बार बोल रहा हूं। काम सरकार का सिर्फ नहीं है। यह काम सिर्फ मंत्रियों का नहीं है। यह काम सिर्फ सामाजिक संगठन, समर्पित समाज सेवकों का नहीं है। यह जन-सामान्‍य का काम है। जितना ज्‍यादा हम जन सामान्‍य को जोड़ेंगे, लाभ होगा।\nमैंने आज एक और भी काम…., आज नवरात्रि की भी पूर्णहुति हो रही है। कल विजयादशमी का पर्व हम मनाने वाले हैं। कल के विजया-दशमी के पर्व के लिए भी राष्‍ट्रवासियों को शुभकामना देता हूं।\nआज मैंने सोशल मीडिया के एक आंदोलन चलाने के कार्यक्रम शुरू किया है। मैंने आज नौ लोगों को निमंत्रित किया है कि आप भी पब्लिक प्‍लेस पर आ के, अपने आदमियों को ले के स्‍वच्‍छता के अभियान पर काम करेंगे। मैं विश्‍वास करता हूं, जिन नौ लोगों को मैं आज निमंत्रित किया है, वे जरूर इस काम को करेंगे। इतना ही नहीं उनसे भी मेरा आग्रह है, कि वे भी और नौ लोगों का नाम तय करके उनको भी निमंत्रित करे, वो और नौ लोगों को करे, वौ और नौ लोगों को कहे। आपको भी मैं कहता हूं, आप भी इस प्रकार का सफाई का काम करके उसका वीडियो upload करके और नौ लोगों को आप निमंत्रित कीजिए। अरे, नौ-नौ की चैन चलती ही रहे, चलती ही रहे।\nआज मैंने गोवा के गवर्नर माननीय मृदुला सिन्‍हा जी को निमंत्रित किया है। मैंने भारत रत्‍न सचिन तेंदुलकर जी को निमंत्रित किया है। मैंने योग गुरू बाबा रामदेव जी को निमंत्रित किया है। मैंने कांग्रेस के नेता श्रीमान शशि थरूर जी को निमंत्रित किया है। मैंने श्रीमान कमल हसन जी को निमंत्रित किया है। मैने श्रीमान सलमान खान जी को निमंत्रित किया है, मैंने बहन प्रियंका चोपड़ा जी को निमंत्रित किया है। इतना ही नहीं, तारक मेहता का उल्‍टा चश्‍मा, उस पूरी टीम को मैंने कहा है, मैं इस काम में आपको निमंत्रण देता हूं, आप भी करिए और अपने सीरियल के माध्‍यम से, और भी सीरियल के माध्‍यम से इस काम को आगे बढ़ाइए।\nह‍मारी फिल्‍म इं‍डस्‍ट्री देखेगी, पिछले 50 सालों में कई ऐसी फिल्‍में आई हैं, बहुत सी फिल्‍में ऐसी हैं, जिनमें कोई न कोई एपिसोड ऐसा है,जिसमें सफाई के विषय में कोई न कोई लोकशिक्षा का काम किया गया है। इस बात को हमें बढ़ाना। हमें इस बात की जिम्‍मेवारी निभानी है।\nभाईयों और बहनों, डब्‍ल्‍यूएचओ का एक बहुत बड़ा चौंकाने वाला मूल्‍यांकन है- उनका कहना है कि भारत में गंदगी के कारण जो बीमारी आती है, बीमारी के कारण जो रोजी-रोटी छूट जाती है, नौकरी नहीं हो पाती है, परिवार को तकलीफ होती है। डब्‍ल्‍यूएचओ का कहना है कि गंदगी के कारण हर वर्ष भारत के प्रत्‍येक नागरिक को करीब 6500 रूपयों का अतिरिक्‍त नुकसान झेलना पड़ता। बीमारी के कारण, बीमारी के कारण ऑटों रिक्‍शा नहीं चला पाता है। बीमारी के कारण टैक्‍सी नहीं चला पाता है। बीमारी के कारण अखबार बांटने के लिए नहीं जा पाता है। बीमारी के कारण दूध बेचने के लिए नहीं जा पाता है। यह भारत की कुल संख्‍या का average निकाला है, लेकिन सुखी घर के लोगों को ये नहीं भुगतना पड़ता है। अगर उनको निकाल दिया जाए तो average 6500 से बढ़कर के गरीब आदमी के सर पर बोझ की average 12-15 हजार रूपये हो सकती है।\nहम सिर्फ गंदगी साफ करें तो हमारे देश के गरीबों के जेब से कम से कम 6500 रूपये बचने वाले है। वह बीमारी से बचने वाला है। वह नौकरी पर नहीं जा पा रहा है, बेरोजगारी से बचने वाला है। ये गंदगी से मुक्ति गरीबों के स्‍वास्‍थ्‍य के लिए बड़ा महत्‍वपूर्ण काम है। इसलिए ये भारत माता की सेवा, गरीबों की सेवा है।\nआइये हम सब मिलकर करके देखें, Mygov.in वेबसाइट पर, मेरे फेसबुक पर, ट्विटर पर, सामान्‍य जनता का जो मिजाज देख रहा हूं, जो उमंग देख रहा हूं। मुझे विश्‍वास है कि सरकार से भी जनता 100 कदम आगे चलने को तैयार है और अगर जनता चलती है तो फिर इसे रोकने का कोई कारण नहीं है।\nभाईयो-बहनों, महात्मा गांधी को हमें कुछ तो देना चाहिए। 2019 में गांधी के जब 150 वर्ष होते हैं, तब हमें ‘स्वच्छ भारत’ और ये सामूहिक दायित्वों से बना हुआ भारत। Quit India की सफलता इसलिए थी कि सारा देश आजादी के आंदोलन में जुड़ा हुआ था। Clean India की सफलता इसमें है कि सवा सौ करोड़ देशवासी इसमें जुड़ें। जय जवान-जय किसान के मंत्र की सफलता इसलिए थी, क्योंकि लाल बहादुर शास्त्री ने जय किसान का नारा दिया, अन्न उत्पादन के लिए आहवान किया, लेकिन लाल बहादुर शास्त्री को किसी ने ये पूछा कि नहीं था कि तुम खेत में जाकर के हल चला रहे हो, तुमने खेती की या नहीं की, तुमने अनाज पैदा किया कि नहीं किया, ये किसी ने नहीं पूछा था लेकिन लाल बहादुर शास्त्री जी ने कहा था जय किसान! और हिंदुस्तान के किसान खड़े हो गए थे। अन्न के भंडार भर दिए थे और भारत के हर गरीब व्यक्ति का पेट भरने का काम, उस एक महापुरुष के शब्दों पर हुआ था। महात्मा गांधी के शब्दों को पूरा करने का ये वक्त है।\nउस महापुरुष के शब्दों की पवित्रता देखिए, उस महापुरुष के शब्दों की ताकत को देखिए, उस महापुरुष के शब्दों के समर्पण को देखिए, क्या हमें वो प्रेरणा नहीं दे सकते हैं। चाहे मैं हूं या आप हों, हम सबके लिए महात्मा गांधी का Quit India नारा, ये सफलता जैसा हमें आनंद देती है, Clean India भी हमें उतना ही आनंद देगी, उतना ही सुख देगी, उतना ही समृद्धि का रास्ता प्रशस्त करेगी, इस विश्वास के साथ इन महापुरुषों के शब्दों पर भरोसा करके हम चल पड़े हैं।\nमेरे पर भरोसा मत कीजिए, मेरी सरकार पर भरोसा मत कीजिए, भरोसा हम करें महात्मा गांधी पर! भरोसा करें, महात्मा गांधी के त्याग, तपश्चर्या और समर्पण पर! भरोसा करें, हम महात्मा गांधी के स्वच्छ भारत के सपनों पर। आज हमारी जिम्मेदारी बनती है, अगर हम मां भारती के संतान हैं, तो ये हमारा दायित्व बनता है, न मैं गंदगी करूंगा और न मैं गंदगी करने दूंगा। यह हमारा दायित्व होना चाहिए।\nकभी हम विदेशों में जाते हैं और आकर के कहते हैं वाह! इतना साफ-सुथरा! कहीं गंदगी नहीं थी। तो मैं लोगों को पूछता हूं – साफ देखा, स्वच्छ देखा, आपको अच्छा लगा न? मैंने कहा कि आपने किसी को गंदगी करते हुए देखा था, कूड़ा-कचरा फेंकते हुए देखा था, पान की पिचकारी लगाते हुए देखा था तो उन्होंने कहा कि नहीं देखा था, तो मैंने कहा कि सफाई का रहस्य वहां के नागरिकों का discipline है। ये अगर हम लाते हैं तो मुझे विश्वास है, हम बहुत बड़ा काम कर सकते हैं।\nएक काम और है, वह है टॉयलेट बनाना। हमारे देश के गांवों में 60 प्रतिशत से भी ज्यदा लोग आज खुले में शौचालय के लिए जा रहे हैं। मुझे सबसे बड़ी पीड़ा होता है, मां-बहनों को जब खुले में जाना पड़ता है, ये कलंक मिटाना है, हम सबने मिलकर के मिटाना है। मैंने Corporate Social Responsibility वालों से भी कहा है कि इस काम को प्राथमिकता दीजिए। मां-बहनों के सम्मान के लिए हम इतना तो करें।\nआज भी कई स्कूल ऐसे हैं, कि जहां बालिकाओं के लिए अलग टॉयलेट नहीं है ये स्थिति बदलनी है। किसी का इसमें दोष नहीं है, कोई जिम्मेवार नहीं है, बस हमने सकारात्मक रूप से भविष्य की ओर देख कर के चल पड़ना हैं। कोई राजनीतिक टीका-टिप्पणी, इस आंदोलन से जुड़ा हुआ कोई आदमी न करे क्योंकि सबने काम किया है। हमारे पहले सबने काम किया है। महात्मा गांधी के नेतृत्व में कांग्रेस पार्टी इसकी सिरमौर रही है।\nमैं इस काम को वंदन करता हूं और इसलिए मैं हाथ जोड़कर के, विशेषकर के मीडिया को और देशवासियों को कहता हूं, इस सारे आंदोलन को सिर्फ मां भारती की भक्ति से जोड़िए, गरीब से गरीब के स्वास्थ्य से जोड़िए। कौन कर रहा है, कौन नहीं कर रहा है, कौन सफल हुआ, कौन विफल हुआ, इसके पीछे पड़कर के हम स्थितियों को न बिगाड़ें, न बदलें, हम एक जिम्मेवारी से चलें और हम सामूहिक जिम्मेवारी से चलेंगे तो इसको सफ और इसलिए मैं हाथ जोड़ करके, विशेष करके मीडिया को और देशवासियों को कहता हूं, कि सारे आंदोलन को सिर्फ मां भारती की भक्ति से जोडि़ए, गरीब से गरीब के स्‍वास्‍थ्‍य से जोडि़ए, कौन कर रहा है, कौन नहीं कर रहा, कौन सफल हुआ, और विफल हुआ, इसके पीछे पड़ करके हम स्थितियों को न बिगाड़ें, न बदलें, हम एक जिम्‍मेदारी से चलें। और हम सामूहिक जिम्‍मेवारी से चलेंगे तो सफलता मिलेगी।\nमैं फिर एक बार आप सबको निमंत्रित करता हूं। हम यहां पर शपथ लेने वाले हैं। मेरी प्रार्थना है कि हम बैठे-बैठे ही शपथ लेंगे, खड़े होने की जरूरत नहीं, जो खड़े हैं, वे खड़े रहें और दूसरी मेरी प्रार्थना है कि हम दोनों हाथ ऊपर करके महात्‍मा गांधी को स्‍मरण करें और महात्‍मा गांधी को स्‍मरण करके, हम जहां हैं वहां दोनों हाथ ऊपर करके महात्‍मा गांधी का स्‍मरण करना है। तो ये काम पूज्‍य बापू को उनके सपनों का भारत बनाने के लिए है। इसलिए दोनों हाथ ऊपर करके, पूज्‍य बापू स्‍मरण करके मेरे साथ ये शपथ समारोह में शरीक होंगे। और ये शपथ सिर्फ बोलना नहीं है, शपथ लेना है।\nआप शपथ लेंगे? ये सफाई आंदोलन को आगे बढ़ाएंगे? कोई कोताही नहीं बरतेंगे ?\nमेरे साथ बोलिए ‘‘महात्‍मा गांधी ने जिस भारत का सपना देखा था उसमें सिर्फ राजनैतिक आजादी ही नहीं थी बल्कि एक स्‍वच्‍छ एवं विकसित देश की कल्‍पना की थी। महात्‍मा गांधी ने गुलामी की जंजीरों को तोड़कर मां भारती को आजाद कराया। अब हमारा कर्तव्‍य है कि गंदगी को दूर करके भारत माता की सेवा करें।“\n“मैं शपथ लेता हूं कि मैं स्‍वयं स्‍व्‍च्‍छता के प्रति सजग रहूंगा और उसके लिए समय दूंगा। हर वर्ष 100 घंटे यानी हर सप्‍ताह दो घंटे श्रमदान करके स्‍वच्‍छता के इस संकल्प को चरितार्थ करूंगा। मैं न गंदगी करूंगा और न किसी और को करने दूंगा। सबसे पहले मैं स्‍वयं से, मेरे परिवार से मेरे मोहल्‍ले से, मेरे गांव से एवं मेरे कार्यस्‍थल से शुरूआत करूंगा। मैं यह मानता हूं कि दुनिया के जो भी देश स्‍वच्‍छ दिखते हैं, उसका कारण यह है कि वहां के नागरिक गंदगी नहीं करते और न ही होने देते हैं। इस विचार के साथ मैं गांव-गांव और गली-गली स्‍वच्‍छ भारत मिशन का प्रचार करूंगा। मैं आज जो शपथ ले रहा हूं वह अन्य 100 व्‍यक्तियों से भी करवाउंगा। वे भी मेरी तरह स्‍वच्‍छता के लिए 100 घंटे दें, इसके लिए प्रयास करूंगा। मुझे मालूम है कि स्‍वच्‍छता की तरफ बढ़ाया गया मेरा एक कदम पूरे भारत देश को स्‍वच्‍छ बनाने में मदद करेगा।’’\nमहात्‍मा गांधी अमर रहे\nPranab Mukherjee flags off Swachh Bharat Mission in West Bengal


shri ram the soul of india's heart area | श्री राम का देश के दिल से है खास नाता, जानें कुछ खास बातें... | Patrika News\nश्री राम का देश के दिल से है खास नाता, जानें कुछ खास बातें...\nदुनिया के एकमात्र मां सीता के मंदिर से लेकर श्रीराम की ननिहाल तक...\nUpdated: August 05, 2020 05:41:01 pm\nतकरीबन पांच सौ सालों से रामभक्तों को इंतजार के बाद आखिरकार आज वह क्षण आ ही गया, जब प्रधानमंत्री नरेंद्र मोदी ने बुधवार दोपहर अयोध्या में राम मंदिर निर्माण के लिए आधारशिला रखी। ऐसे में आज हम एक ऐसे प्रदेश के बारे में बता रहे हैं, जिसे हिंदुस्तान का दिल भी कहा जाता है और यहां से श्री राम जी का खास नाता भी है।\nshri ram the soul of india\nजी हां, भगवान श्री राम मध्यप्रदेश के रग-रग में बसे हैं, यह कहना तो कोई अतिश्योक्ति नहीं होगी। भले ही पूरे देश में श्री राम के अनेक मंदिर होने के साथ ही वे हर सनातनधर्मी के आराध्य हैं, लेकिन श्री राम का मध्यप्रदेश से रिश्ता ही कुछ ऐसा है कि यदि श्री राम को मध्यप्रदेश से खास रिश्ता है वे यहां के लिए अत्यधिक खास हो जाते हैं।\nजानकारों के अनुसार श्रीराम का इस मप्र (अविभाज्य) से रिश्ता वैसा ही है जैसा किसी बच्चे का अपने ननिहाल से होता है। हो भी कैसे नहीं आखिर मां कौशल्या तो यहीं की थी अत: श्रीराम का ननिहाल भी यही प्रदेश रहा है, लेकिन इसके बावजूद श्री राम का इस राज्य से जुड़ाव काफी ज्यादा दिखता है।\nMUST READ : भगवान राम की निशानियां - आज भी मौजूद हैं यहां\nमध्यप्रदेश एकमात्र विश्व की ऐसी जगह है जहां श्री राम राजा रूप में विराजित हैं, तो वहीं कई स्थानों पर वह सन्यासी रूप में भी रहे हैं। बताया जाता है कि दुनिया का एकमात्र मां सीता का मंदिर भी इसी प्रदेश में है, तो वहीं श्रीराम के पुत्रों का जन्म हो या उनके राज्य की बात हर ओर से श्रीराम जहां इस प्रदेश से जुड़े दिखते हैं, वहीं यहां के लोगों के रग-रग में बसे भी हुए हैं।\nसन्यासी का भेष चित्रकूट में :\nप्रभु श्रीराम को 14 वर्ष का वनवास हुआ। इस वनवास काल में श्रीराम कुरई(उप्र) से आगे चलकर अपने भाई लक्ष्मण और पत्नी मां सीता सहित प्रयाग पहुंचे थे। प्रयाग को वर्तमान में इलाहाबाद कहा जाता है।\nहिन्दुओं का यह सबसे बड़ा तीर्थस्थान है। यहीं से प्रभु श्रीराम ने संगम के समीप यमुना नदी को पार किया और फिर पहुंच गए चित्रकूट। चित्रकूट वही स्थान है, जहां राम को मनाने के लिए भरत अपनी सेना के साथ पहुंचते हैं। तब जब दशरथ का देहांत हो जाता है। भरत यहां से राम की चरण पादुका ले जाकर उनकी चरण पादुका रखकर राज्य करते हैं।\nMUST READ : दक्षिण की अयोध्या - जहां कभी माता सीता और लक्ष्मण के साथ आए थे श्री राम\nमर्यादा पुरुषोत्तम भगवान् श्री राम का जितना नाता अयोध्या से है, उतना ही नाता उनका बुंदेलखंड से भी है । बुंदेलखंड की पावन धरा चित्रकूट में उन्होंने अपना वनवास काल का कुछ समय बिताया और दैत्यों के संहार के लिए उन्होंने पन्ना के सारंग धाम में धनुष भी उठाया था।\nराजा राम ओरछा में :\nयह विश्व का अकेला मंदिर है जहां राम की पूजा राजा के रूप में होती है और उन्हें सूर्योदय के पूर्व और सूर्यास्त के पश्चात सलामी दी जाती है। ओरछा को दूसरी अयोध्या के रूप में मान्यता प्राप्त है। यहां पर रामराजा अपने बाल रूप में विराजमान हैं। यह जनश्रुति है कि श्रीराम दिन में यहां तो रात्रि में अयोध्या विश्राम करते हैं।\nरामराजा के अयोध्या से ओरछा आने की एक मनोहारी कथा है। एक दिन ओरछा नरेश मधुकरशाह ने अपनी पत्नी गणेशकुंवरि से कृष्ण उपासना के इरादे से वृंदावन चलने को कहा। लेकिन रानी राम भक्त थीं। उन्होंने वृंदावन जाने से मना कर दिया।\nक्रोध में आकर राजा ने उनसे कहा कि तुम इतनी राम भक्त हो तो जाकर अपने राम को ओरछा ले आओ। रानी ने अयोध्या पहुंचकर सरयू नदी के किनारे लक्ष्मण किले के पास अपनी कुटी बनाकर साधना आरंभ की।\nइन्हीं दिनों संत शिरोमणि तुलसीदास भी अयोध्या में साधनारत थे। संत से आशीर्वाद पाकर रानी की आराधना दृढ़ से दृढ़तर होती गई। लेकिन रानी को कई महीनों तक रामराजा के दर्शन नहीं हुए। अंतत: वह निराश होकर अपने प्राण त्यागने सरयू की मझधार में कूद पड़ी। यहीं जल की अतल गहराइयों में उन्हें रामराजा के दर्शन हुए। रानी ने उन्हें अपना मंतव्य बताया।\nचतुर्भुज मंदिर का निर्माण:\nसारी बात सुनकर रामराजा ने ओरछा चलना स्वीकार किया किन्तु उन्होंने तीन शर्तें रखीं-\nपहली- यह यात्रा पैदल होगी।\nदूसरी- यात्रा केवल पुष्य नक्षत्र में होगी।\nतीसरी- रामराजा की मूर्ति जिस जगह रखी जाएगी वहां से पुन: नहीं उठेगी।\nइसके बाद रानी ने राजा को संदेश भेजा कि वे रामराजा को लेकर ओरछा आ रहीं हैं। राजा मधुकरशाह ने रामराजा के विग्रह को स्थापित करने के लिए करोड़ों की लागत से चतुर्भुज मंदिर का निर्माण कराया।\nMUST READ : सावन में श्रीराम की पूजा भगवान शिव को करती है अति प्रसन्न! मिलता है मनचाहा आशीर्वाद\nजब रानी ओरछा पहुंची तो उन्होंने यह मूर्ति अपने महल में रख दी। यह निश्चित हुआ कि शुभ मुर्हूत में मूर्ति को चतुर्भुज मंदिर में रखकर इसकी प्राण प्रतिष्ठा की जाएगी। लेकिन राम के इस विग्रह ने चतुर्भुज जाने से मना कर दिया।\nकहते हैं कि राम यहां बाल रूप में आए और बोले कि अपनी मां का महल छोडक़र वो मंदिर में कैसे जा सकते थे। इसके बाद से राम आज भी इसी महल में विराजमान हैं और उनके लिए बना करोड़ों का चतुर्भुज मंदिर आज भी वीरान पड़ा है। यह मंदिर आज भी मूर्ति विहीन है। यह भी एक संयोग ही है कि जिस संवत 1631 को रामराजा का ओरछा में आगमन हुआ, उसी दिन रामचरित मानस का लेखन भी पूर्ण हुआ।\nजो मूर्ति ओरछा में विद्यमान है उसके बारे में बताया जाता है कि जब राम वनवास जा रहे थे तो उन्होंने अपनी एक बाल मूर्ति मां कौशल्या को दी थी। मां कौशल्या उसी को बाल भोग लगाया करती थीं। जब राम अयोध्या लौटे तो कौशल्या ने यह\nमूर्ति सरयू नदी में विसर्जित कर दी। यही मूर्ति गणेशकुंवरि को सरयू की मझधार में मिली थी। यहां राम ओरछाधीश के रूप में मान्य हैं।\nयहां के भांजे हैं श्रीराम :\nगुप्तेश्वर धाम के पीठाधीश्वर स्वामी डॉ. मुकुंददास महाराज के अनुसार वाल्मिक रामायण और वशिष्ठ रामायण में प्रदेश के दक्षिण पश्चिम क्षेत्र में रावण की चौकियां हुआ करती थीं। महाकौशल क्षेत्र जिमसें कुछ हिस्सा अब छत्तीसगढ़ चला गया है, भी शामिल था।\nयही महाकौशल माता कौशल्या का मायका कहलाता है। जिसमें 18 से अधिक जिले हुए करते थे। जब राजा दशरथ ने राजसूय यज्ञ किया तब वे विंध्य के राजाओं से मिलने भी आए, जहां माता कौशल्या को देखकर प्रभावित हुए और उन्हें अपनी रानी बना लिया। यही नहीं श्रीराम जब वनवास गए तब वे ननिहाल होते हुए ही दक्षिण भारत की ओर गए थे।\nइसलिए छुए जाते हैं भांजों के पैर:\nभगवान राम की माता कौशल्या महाकौशल क्षेत्र में जन्म थीं। राम पूज्य थे। उनके चरण वंदन के साथ शुरू हुई परम्परा यहां आज भी निभायी जाती है। भगवान राम को भांजा माना जाता है और इसके फलस्वरूप लोग अपने भांजों के भी चरण स्पर्श करते हैं।\nरानी दुर्गावती यूनिवर्सिटी के पूर्व कुलपति डॉ. सुरेश्वर शर्मा ने श्रीराम और रामायण पर रिसर्च में बताया कि पूर्व में उत्तर कोशल और दक्षिण कोशल दो राज्य हुआ करते थे। जो वर्तमान में उत्तर कोशल-उत्तर प्रदेश बना और दक्षिण कोशल विभाजन पूर्व का मध्यप्रदेश कहलाता है।\nवाल्मीकि और वशिष्ठ रामायण में स्पष्ट लिखा कि मप्र का महाकोशल क्षेत्र माता कौशल्या का मायका हुआ करता था। छत्तीसगढ़ के लोग आज भी प्रदेश को श्रीराम का ननिहाल मानते हैं। मध्य प्रदेश में भले ही कम लोगों को इस बात की जानकारी हो, लेकिन यह सच है कि श्रीराम को भांजा मानते हुए यहां लोग आज भी अपने भांजों के पैर छूते हैं। भांजे को पूज्य माना जाता है।\nविदिशा में वनवासी का रूप :\nअयोध्या से निकलकर जब प्रभु श्रीराम वनवास पर गए थे, तब उन्होंने विदिशा में कुछ वक्त बिताया था। यहां एक पत्थर पर चरणों के निशान हैं जो श्रीराम के बताए जाते हैं और जो हजारों साल से ऐसे ही विदिशा में बने हुए हैं। इन्हें त्रेतायुग का ही बताया जाता है। जहां ये चरण हैं, उस जगह को चरणतीर्थ के नाम से जाना जाता है।\nइतिहास में भी है इसका जिक्र :\nइतिहासकार निरंजन वर्मा के मुताबिक त्रेता युग में भगवान राम ने अश्वमेघ यज्ञ किया तो विदिशा को शत्रुघ्न ने यादवों से युद्ध के बाद ही जीता था। बाद में जब रामराज्य विभाजन का समय आया तो इस प्रदेश को महाराजा शत्रुघ्न के पुत्र शत्रुघाती को दे दिया गया (वाल्मिकी रामायण में भी इसका जिक्र है)। उस समय आसपास का प्रदेश दशार्ण तथा इसकी राजधानी विदिशा कहलाती थी, महर्षि वाल्मिकी से भी यह क्षेत्र जुड़ा माना जाता है।\nअशोकनगर में हुआ पुत्रों का जन्म:\nरामायण के अनुसार माता सीता के पुत्रों लव-कुश का जन्म वाल्मीकि आश्रम में हुआ था। वाल्मीकि के जिस आश्रम में माता जानकी ने पुत्रों को जन्म दिया था वो आश्रम मध्यप्रदेश के अशोकनगर जिले की तहसील मुंगावली में स्थित है। जहां आज भी लोग बड़े धूम-धाम से भगवान राम और माता जानकी के पुत्रों लव-कुश के जन्मदिन को धूमधाम से मनाते हैं, इस स्थान पर माता सीता ने अपना निर्वासन बिताया था और यहीं लव-कुश का जन्म हुआ था।\nइकलौता सीता माता का मंदिर:\nअशोक नगर क्षेत्र के ही करीला में मां सीता का मंदिर स्थित है, ये देश का इकलौता मंदिर है जहां सीता भगवान राम के साथ नहीं है। मंदिर में लव-कुश के साथ मां सीता और महर्षि वाल्मीकि की मूर्ति है। मां सीता का मंदिर आस्था और श्रद्धा का केंद्र है। कहा जाता है कि यहां सच्चे मन से मनोकामना करने पर जरूर पूरी होती है।\nभभूत का उपयोग करते हैं किसान:\nकरीला स्थित मां जानकी मंदिर की भभूति को आसपास के किसान फसलों में कीटाणु नाशक और इल्लीनाशक के रूप में प्रयोग करते हैं। इस भभूति को फसल पर डालने से चमत्कारी ढंग से फसल से इल्लियां गायब हो जाती हैं। जिससे हर साल किसान इसका प्रयोग अपनी फसलों को स्वस्थ्य रखने में करते हैं।\nश्रीराम के पुत्र कुश का राज्य:\nकहते हैं जब श्रीराम ने वानप्रस्थ लेने का निश्चय कर भरत का राज्याभिषेक करना चाहा तो भरत नहीं माने। अत: दक्षिण कोसल प्रदेश (छत्तीसगढ़) में कुश और उत्तर कोसल में लव का अभिषेक किया गया। राम के काल में भी कोशल राज्य उत्तर कोशल और दक्षिण कोशल में विभाजित था। कालिदास के रघुवंश अनुसार राम ने अपने पुत्र लव को शरावती का और कुश को कुशावती का राज्य दिया था।\nयानि भगवान श्रीराम के पुत्र कुश का राज्य दक्षिण कोसल में था। वहीं कहा जाता है कि कुश की राजधानी कुशावती आज के बिलासपुर जिले में थी। रघुवंश के अनुसार कुश को अयोध्या जाने के लिए विंध्याचल को पार करना पड़ता था इससे भी सिद्ध होता है कि उनका राज्य दक्षिण कोसल में ही था।


भ्रष्ट मनुष्यजाति को देहधारी परमेश्वर द्वारा उद्धार की अधिक आवश्यकता है | राज्य के अवरोहण का सुसमाचार\nपरमेश्वर इसलिए देहधारी बना क्योंकि उसके कार्य का लक्ष्य शैतान की आत्मा, या कोई अमूर्त चीज़ नहीं, बल्कि मनुष्य है, जो हाड़-माँस का बना है और जिसे शैतान ने भ्रष्ट कर दिया है। चूँकि इंसान की देह को भ्रष्ट कर दिया गया है, इसलिए परमेश्वर ने हाड़-माँस के मनुष्य को अपने कार्य का लक्ष्य बनाया है; इसके अतिरिक्त, चूँकि मनुष्य भ्रष्टता का लक्ष्य है, इसलिए परमेश्वर ने उद्धार-कार्य के समस्त चरणों के दौरान मनुष्य को अपने कार्य का एकमात्र लक्ष्य बनाया है। मनुष्य एक नश्वर प्राणी है, हाड़-माँस और लहू से बना है, और एकमात्र परमेश्वर ही मनुष्य को बचा सकता है। इस तरह, परमेश्वर को अपना कार्य करने के लिए ऐसा देह बनना होगा जिसमें मनुष्य के समान ही गुण हों, ताकि उसका कार्य बेहतर प्रभाव पैदा कर सके। परमेश्वर को अपना कार्य करने के लिए इसलिए देहधारण करना होगा क्योंकि मनुष्य हाड़-माँस से बना है और वह न तो पाप पर विजय पा सकता है और न ही स्वयं को शरीर से अलग कर सकता है। हालाँकि देहधारी परमेश्वर का सार और उसकी पहचान, मनुष्य के सार और पहचान से बहुत अधिक भिन्न है, फिर भी उसका रूप-रंग तो मनुष्य के समान ही है; उसका रूप-रंग किसी सामान्य व्यक्ति जैसा है, वह एक सामान्य व्यक्ति की तरह ही जीवन जीता है, देखने वाले उसमें और किसी सामान्य व्यक्ति में भेद नहीं कर सकते। यह सामान्य रूप-रंग और सामान्य मानवता उसके लिए सामान्य मानवता में अपना दिव्य कार्य करने हेतु पर्याप्त हैं। इस देह से वह सामान्य मानवता में अपना कार्य कर सकता है, यह देह इंसानों के बीच कार्य करने में उसकी सहायता करता है। इसके अतिरिक्त, सामान्य मानवता इंसानों के बीच उद्धार-कार्य को कार्यान्वित करने में उसकी सहायता करती है। हालाँकि उसकी सामान्य मानवता ने लोगों में काफी कोलाहल मचा दिया है, फिर भी ऐसे कोलाहल ने उसके कार्य के सामान्य प्रभावों पर कोई असर नहीं डाला है। संक्षेप में, उसके सामान्य देह का कार्य मनुष्य के लिए सर्वाधिक लाभदायक है। हालाँकि अधिकांश लोग उसकी सामान्य मानवता को स्वीकार नहीं करते, तब भी उसका कार्य परिणाम हासिल कर सकता है, और ये परिणाम उसकी सामान्य मानवता के कारण प्राप्त होते हैं। इसमें कोई सन्देह नहीं है। देह में उसके कार्य से, मनुष्य उन धारणाओं की अपेक्षा दस गुना या दर्जनों गुना ज़्यादा चीज़ों को प्राप्त करता है जो मनुष्य के बीच उसकी सामान्य मानवता को लेकर मौजूद हैं, और ऐसी धारणाओं को अंततः उसका कार्य पूरी तरह से निगल जाएगा। और वह प्रभाव जो उसके कार्य ने प्राप्त किया है, यानी वह ज्ञान जो मनुष्य को उसके बारे में है, मनुष्य की धारणाओं से बहुत अधिक महत्वपूर्ण है। वह देह में जो कार्य करता है उसकी कल्पना करने या उसे मापने का कोई तरीका नहीं है, क्योंकि उसका देह हाड़-माँस के इंसान की तरह नहीं है; हालाँकि उनका बाहरी आवरण एक जैसा है, फिर भी सार एक जैसा नहीं है। उसका देह परमेश्वर के बारे में लोगों के बीच कई तरह की धारणाओं को जन्म देता है, फिर भी उसका देह मनुष्य को अधिक ज्ञान भी अर्जित करने दे सकता है, और वह किसी भी ऐसे व्यक्ति पर विजय प्राप्त कर सकता है जिसका बाहरी आवरण समान ही है। क्योंकि वह मात्र एक मनुष्य नहीं है, बल्कि मनुष्य जैसे बाहरी आवरण वाला परमेश्वर है, कोई भी पूरी तरह से उसकी गहराई को न तो माप सकता है और न ही उसे समझ सकता है। सभी लोग एक अदृश्य और अस्पृश्य परमेश्वर से प्रेम करते हैं और उसका स्वागत करते हैं। यदि परमेश्वर मात्र एक अदृश्य आत्मा हो, तो परमेश्वर पर विश्वास करना इंसान के लिए बहुत आसान हो जाता है। लोग जैसी चाहे कल्पना कर सकते हैं, अपने आपको खुश करने के लिए किसी भी आकृति को परमेश्वर की आकृति के रूप में चुन सकते हैं। इस तरह से, लोग बेहिचक वह सब कर सकते हैं जो उनके परमेश्वर को पसंद हो और जो वह उनसे करवाना चाहता हो, इसके अलावा, लोग मानते हैं कि परमेश्वर के प्रति उनसे ज़्यादा निष्ठावान भक्त और कोई नहीं है, बाकी सब तो अन्य जातियों के कुत्ते हैं, और परमेश्वर के प्रति वफादार नहीं हैं। ऐसा कहा जा सकता है कि इसे वे लोग खोजते हैं जिनकी परमेश्वर आस्था अस्पष्ट और सिद्धान्तों पर आधारित होती है; ऐसे लोगों की खोज कमोबेश एक-सी ही होती है। बात केवल इतनी ही है कि उनकी कल्पनाओं में परमेश्वर की छवि अलग-अलग होती हैं, उसके बावजूद उनका सार वास्तव में एक ही होता है।\nमनुष्य परमेश्वर में अपने बेफिक्री भरे विश्वास से परेशान नहीं होता, और जैसा उसे भाता है उसी तरह से परमेश्वर में विश्वास करता है। यह मनुष्य के "अधिकार और आज़ादी" में से एक है, जिसमें कोई हस्तक्षेप नहीं कर सकता, क्योंकि मनुष्य अपने परमेश्वर में विश्वास करता है, किसी अन्य के परमेश्वर में नहीं; यह उसकी निजी सम्पत्ति है, और लगभग हर कोई इस तरह की निजी सम्पत्ति रखता है। लोग इस सम्पत्ति को एक बहुमूल्य ख़ज़ाने की तरह मानते हैं, किन्तु परमेश्वर के लिए इससे अधिक अधम या मूल्यहीन चीज़ और कोई नहीं है, क्योंकि मनुष्य की इस निजी सम्पत्ति से अधिक और कोई भी चीज़ परमेश्वर के विरोध का स्पष्ट संकेत नहीं हो सकती। देहधारी परमेश्वर के कार्य की वजह से परमेश्वर स्पर्श-गम्य देह धारण करता है, जिसे इंसान देख और छू सकता है। वह कोई निराकार पवित्रात्मा नहीं है, बल्कि एक देह है मनुष्य जिसे देख सकता है और जिससे सम्पर्क कर सकता है। लेकिन अधिकांश लोग जिन परमेश्वरों पर विश्वास करते हैं, वे निराकार देवता होते हैं, उनका कोई रूप नहीं होता। इस तरह, देहधारी परमेश्वर उनमें से अधिकांश लोगों का शत्रु बन गया है जो परमेश्वर में विश्वास करते हैं, और जो लोग परमेश्वर के देहधारण के तथ्य को स्वीकार नहीं कर पाते, उसी तरह, वे भी परमेश्वर के विरोधी बन गए हैं। इंसान ने अपने सोचने के तरीके या अपनी विद्रोहशीलता की वजह से नहीं बल्कि अपनी इस निजी सम्पत्ति की वजह से धारणाएँ बना ली हैं। इसी निजी सम्पत्ति की वजह से अधिकांश लोग मरते हैं, और यही वह अस्पष्ट परमेश्वर है जिसे स्पर्श नहीं किया जा सकता, देखा नहीं जा सकता, उस वास्तविकता में उसका कोई अस्तित्व नहीं है जो इंसान के जीवन को बर्बाद कर देती है। मनुष्य के जीवन को देहधारी परमेश्वर ने नहीं, स्वर्ग के परमेश्वर ने तो बिलकुल नहीं, बल्कि इंसान की अपनी कल्पना के परमेश्वर ने दबोच लिया है। भ्रष्ट इंसान की आवश्यकताओं के कारण ही देहधारी परमेश्वर देह में आया है। परमेश्वर के समस्त बलिदान और कष्ट मनुष्य की आवश्यकताओं की वजह से हैं, न कि परमेश्वर की आवश्यकताओं के कारण, न ही वे स्वयं परमेश्वर के लाभ के लिए हैं। परमेश्वर के लिए कोई फायदे-नुकसान या प्रतिफल नहीं हैं; परमेश्वर को भविष्य में कोई लाभ नहीं मिलने वाला, बल्कि जो मूल रूप से उसके प्रति बकाया था वह बस वही प्राप्त करेगा। वह इंसान के लिए जो कुछ करता और त्यागता है, इसलिए नहीं है कि वह कोई बड़ा प्रतिफल प्राप्त कर सके, बल्कि यह पूरी तरह इंसान के लिए ही है। हालाँकि देह में परमेश्वर के कार्य से अनेक अकल्पनीय मुश्किलें जुड़ी हैं, फिर भी जिन प्रभावों को वह अंततः प्राप्त करता है वे उन कार्यों से कहीं बढ़कर होते हैं जिन्हें पवित्रात्मा के द्वारा सीधे तौर पर किया जाता है। देह के कार्य में काफी कठिनाइयाँ अपरिहार्य हैं, देह वही पहचान धारण नहीं कर सकता जो पवित्रात्मा की होती है, वह आत्मा की तरह अलौकिक कार्य नहीं कर सकता, उसमें आत्मा के समान अधिकार होने का तो सवाल ही नहीं। फिर भी इस मामूली देह के द्वारा किए गए कार्य का सार पवित्रात्मा के द्वारा सीधे तौर पर किए गए कार्य से कहीं अधिक श्रेष्ठ है, और यह स्वयं देह ही है जो समस्त मानवजाति की आवश्यकताओं का उत्तर है। क्योंकि जिन्हें बचाया जाना है उनके लिए, पवित्रात्मा का उपयोगिता मूल्य देह की अपेक्षा कहीं अधिक निम्न है: पवित्रात्मा का कार्य संपूर्ण विश्व, सारे पहाड़ों, नदियों, झीलों और महासागरों को समाविष्ट करने में सक्षम है, मगर देह का कार्य और अधिक प्रभावकारी ढंग से प्रत्येक ऐसे व्यक्ति से सम्बन्ध रखता है जिसके साथ वो सम्पर्क में आता है। इसके अलावा, स्पर्श-गम्य रूप वाले परमेश्वर के देह को मनुष्य के द्वारा बेहतर ढंग से समझा जा सकता है और उस पर भरोसा किया जा सकता है, और यह परमेश्वर के बारे में मनुष्य के ज्ञान को और गहरा कर सकता है, तथा मनुष्य पर परमेश्वर के वास्तविक कर्मों का और अधिक गंभीर प्रभाव छोड़ सकता है। आत्मा का कार्य रहस्य से ढका हुआ है; इसकी थाह पाना नश्वर प्राणियों के लिए कठिन है, उनके लिए उसे देख पाना तो और भी मुश्किल है। इसलिए वे मात्र खोखली कल्पनाओं पर ही भरोसा कर सकते हैं। लेकिन देह का कार्य सामान्य है और वास्तविकता पर आधारित है, उसकी बुद्धि कुशाग्र है, और एक ऐसी सच्चाई है जिसे इंसान अपनी आँखों से देख सकता है; इंसान परमेश्वर के कार्य की बुद्धि का अनुभव व्यक्तिगत रूप से कर सकता है, उसके लिए उसे अपनी कल्पना के घौड़े दौड़ाने की आवश्यकता नहीं है। यह देहधारी परमेश्वर के कार्य की सटीकता और उसका वास्तविक मूल्य है। पवित्रात्मा केवल उन्हीं कार्यों को कर सकता है जो मनुष्य के लिए अदृश्य हैं और जिसकी कल्पना करना उसके लिए कठिन है, उदाहरण के लिए पवित्रात्मा की प्रबुद्धता, पवित्रात्मा का प्रेरित करना, और पवित्रात्मा का मार्गदर्शन, लेकिन समझदार इंसान को इनका कोई स्पष्ट अर्थ समझ में नहीं आता। वे केवल एक चलता-फिरता या एक मोटा-मोटा अर्थ प्रदान करते हैं, और शब्दों से कोई निर्देश नहीं दे पाते। जबकि, देह में परमेश्वर का कार्य बहुत भिन्न होता है: इसमें वचनों का सटीक मार्गदर्शन होता है, स्पष्ट इच्छा होती है, और उसमें स्पष्ट अपेक्षित लक्ष्य होते हैं। इसलिए इंसान को अँधेरे में भटकने या अपनी कल्पना का उपयोग की कोई आवश्यकता नहीं होती है, और अंदाज़ा लगाने की तो बिलकुल भी आवश्यकता नहीं होती। देह में किया गया कार्य बहुत स्पष्ट होता है, और पवित्रात्मा के कार्य से काफी अलग होता है। पवित्रात्मा का कार्य केवल एक सीमित दायरे में ही उपयुक्त होता है, यह देह के कार्य का स्थान नहीं ले सकता। देह का कार्य मनुष्य को पवित्रात्मा के कार्य की अपेक्षा कहीं अधिक सटीक और आवश्यक लक्ष्य तथा कहीं अधिक वास्तविक, मूल्यवान ज्ञान प्रदान करता है। भ्रष्ट मनुष्य के लिए सबसे अधिक मूल्य रखने वाला कार्य वो है जो सटीक वचन, अनुसरण के लिए स्पष्ट लक्ष्य प्रदान करे, जिसे देखा या स्पर्श किया जा सके। केवल यथार्थवादी कार्य और समयोचित मार्गदर्शन ही मनुष्य की अभिरुचियों के लिए उपयुक्त होता है, और केवल वास्तविक कार्य ही मनुष्य को उसके भ्रष्ट और दूषित स्वभाव से बचा सकता है। इसे केवल देहधारी परमेश्वर के द्वारा ही प्राप्त किया जा सकता है; केवल देहधारी परमेश्वर ही मनुष्य को उसके पूर्व के भ्रष्ट और पथभ्रष्ट स्वभाव से बचा सकता है। यद्यपि पवित्रात्मा परमेश्वर का अंतर्निहित सार ही है, फिर भी इस तरह के कार्य को केवल उसके देह के द्वारा ही किया जा सकता है। यदि पवित्रात्मा अकेले ही कार्य करता, तब उसके कार्य का प्रभावशाली होना संभव नहीं होता—यह एक स्पष्ट सत्‍य है। यद्यपि अधिकांश लोग इस देह के कारण परमेश्वर के शत्रु बन गए हैं, फिर भी जब वह अपना कार्य पूरा करेगा, तो जो लोग उसके विरोधी हैं वे न केवल उसके शत्रु नहीं रहेंगे, बल्कि उसके गवाह बन जाएँगे। वे ऐसे गवाह बन जाएँगे जिन्हें उसके द्वारा जीत लिया गया है, ऐसे गवाह जो उसके अनुकूल हैं और उससे अभिन्न हैं। मनुष्य के लिए देह में उसने जो कार्य किया है उसके महत्व को वह मनुष्य को ज्ञात करवाएगा, और मनुष्य के अस्तित्व के अर्थ के लिए इस देह के महत्व को मनुष्य जानेगा, मनुष्य के जीवन के विकास के लिए उसके वास्तविक मूल्य को जानेगा, और इसके अतिरिक्त, यह जानेगा कि यह देह जीवन का एक जीवंत स्रोत बन जाएगा जिससे अलग होने की बात को मानव सहन नहीं कर सकता। हालाँकि देहधारी परमेश्वर का देह परमेश्वर की पहचान और रुतबे से बिल्कुल मेल नहीं खाता, और मनुष्य को परमेश्वर की वास्तविक हैसियत से असंगत प्रतीत होता है, फिर भी यह देह, जो परमेश्वर की असली छवि या परमेश्वर की सच्ची पहचान नहीं दर्शाता, वह कार्य कर सकता है जिसे परमेश्वर का आत्मा सीधे तौर पर करने में असमर्थ है। ये हैं परमेश्वर के देहधारण के असली मायने और मूल्य, इस महत्व और मूल्य को इंसान न तो समझ पाता है और न ही स्वीकार कर पाता है। यद्यपि सभी लोग परमेश्वर के आत्मा का आदर करते हैं और परमेश्वर के देह का तिरस्कार करते हैं, फिर भी इस बात पर ध्यान न देते हुए कि वे क्या सोचते या देखते हैं, देह के वास्तविक मायने और मूल्य पवित्रात्मा से बहुत बढ़कर हैं। निस्संदेह, यह केवल भ्रष्ट मनुष्य के संबंध में है। चूँकि हर कोई जो सत्य की खोज करता है और परमेश्वर के प्रकटन की लालसा रखता है, उसके लिए पवित्रात्मा का कार्य केवल दिल को छू सकता या प्रेरणा प्रदान कर सकता है, अद्भुतता की समझ प्रदान कर सकता है जो बताती है कि यह अवर्णनीय और अकल्पनीय है, और एक बोध प्रदान कर सकता है जो बताता है कि यह महान, ज्ञानातीत, और प्रशंसनीय है, मगर सभी के लिए अलभ्य और अप्राप्य भी है। मनुष्य और परमेश्वर का आत्मा एक-दूसरे को केवल दूर से ही देख सकते हैं, मानो उनके बीच बहुत दूरी हो, और वे कभी भी एक समान नहीं हो सकते, मानो मनुष्य और परमेश्वर किसी अदृश्य विभाजन रेखा द्वारा अलग कर दिए गए हों। वास्तव में, यह पवित्रात्मा के द्वारा मनुष्य को दिया गया एक मायाजाल है, जो इसलिए है क्योंकि पवित्रात्मा और मनुष्य दोनों एक ही प्रकार के नहीं हैं, दोनों एक ही संसार में कभी साथ नहीं रह सकते, और क्योंकि पवित्रात्मा में मनुष्य का कुछ भी नहीं है। इसलिए मनुष्य को पवित्रात्मा की आवश्यकता नहीं है, क्योंकि पवित्रात्मा सीधे तौर पर वह कार्य नहीं कर सकता जिसकी मनुष्य को सबसे अधिक आवश्यकता है। देह का कार्य मनुष्य को खोज करने के लिए वास्तविक लक्ष्य, स्पष्ट वचन, और यह समझ प्रदान करता है कि परमेश्वर वास्तविक, सामान्य, विनम्र और साधारण है। यद्यपि मनुष्य उसका भय मान सकता है, फिर भी अधिकांश लोगों के लिए उससे सम्बन्ध रखना आसान है : मनुष्य उसका चेहरा देख सकता है, उसकी आवाज़ सुन सकता है, इंसान को उसे दूर से देखने की आवश्यकता नहीं है। यह देह इंसान को सुगम्य लगता है, दूर या अथाह नहीं, बल्कि दृश्य और स्पर्शगम्य महसूस होता है, क्योंकि यह देह मनुष्य के समान इसी संसार में है।\nजो लोग देह में जीवन बिताते हैं उन सभी के लिए, अपने स्वभाव को परिवर्तित करने के लिए ऐसे लक्ष्यों की आवश्यकता होती है जिनका अनुसरण किया जा सके, और परमेश्वर को जानने के लिए आवश्यक है परमेश्वर के वास्तविक कर्मों एवं वास्तविक चेहरे को देखना। दोनों को सिर्फ परमेश्वर के देहधारी रूप से ही प्राप्त किया जा सकता है, दोनों को सिर्फ साधारण और वास्तविक देह से ही पूरा किया जा सकता है। इसीलिए देहधारण ज़रूरी है, और इसीलिए पूरी तरह से भ्रष्ट मनुष्यजाति को इसकी आवश्यकता है। चूँकि लोगों से अपेक्षा की जाती है कि वे परमेश्वर को जानें, इसलिए अस्पष्ट और अलौकिक परमेश्वरों की छवि को उनके हृदय से दूर हटाया जाना चाहिए, और चूँकि उनसे अपेक्षा की जाती है कि वे अपने भ्रष्ट स्वभाव को दूर करें, इसलिए उन्हें पहले अपने भ्रष्ट स्वभाव को पहचानना चाहिए। यदि लोगों के हृदय से अस्पष्ट परमेश्वरों की छवि को हटाने का कार्य केवल मनुष्य करे, तो वह उपयुक्त प्रभाव प्राप्त करने में असफल हो जाएगा। लोगों के हृदय से अस्पष्ट परमेश्वर की छवि को केवल वचनों से उजागर, दूर या पूरी तरह से निकाला नहीं जा सकता। ऐसा करने से, अंततः इन गहरी समाई चीज़ों को लोगों से हटाना तब भी संभव नहीं होगा। केवल इन अस्पष्ट और अलौकिक चीज़ों की जगह व्यावहारिक परमेश्वर और परमेश्वर की सच्ची छवि को रख कर, और लोगों को धीरे-धीरे इन्हें ज्ञात करवा कर ही उचित प्रभाव प्राप्त किया जा सकता है। मनुष्य को एहसास होता है कि जिस परमेश्वर को वह पहले से खोजता रहा है वह अस्पष्ट और अलौकिक है। पवित्रात्मा की प्रत्यक्ष अगुवाई इस प्रभाव को प्राप्त नहीं कर सकती, किसी व्यक्ति विशेष की नहीं बल्कि देहधारी परमेश्वर की शिक्षाएँ ऐसा कर सकती हैं। मनुष्य की धारणाएँ तब उजागर होती हैं जब देहधारी परमेश्वर आधिकारिक रूप से अपना कार्य करता है, क्योंकि देहधारी परमेश्वर की सामान्यता और वास्तविकता मनुष्य की कल्पना के अस्पष्ट एवं अलौकिक परमेश्वर से विपरीत हैं। मनुष्य की मूल धारणाएँ तो तभी उजागर हो सकती हैं जब उनकी देहधारी परमेश्वर से तुलना की जाये। देहधारी परमेश्वर से तुलना के बिना, मनुष्य की धारणाओं को उजागर नहीं किया जा सकता; दूसरे शब्दों में, वास्तविकता की विषमता के बिना अस्पष्ट चीज़ों को उजागर नहीं किया जा सकता। इस कार्य को करने के लिए कोई भी वचनों का उपयोग करने में सक्षम नहीं है, और कोई भी वचनों का उपयोग करके इस कार्य को स्पष्टता से व्यक्त करने में सक्षम नहीं है। केवल स्वयं परमेश्वर ही अपना कार्य कर सकता है, अन्य कोई उसकी ओर से इस कार्य को नहीं कर सकता। मनुष्य की भाषा कितनी भी समृद्ध क्यों न हो, वह परमेश्वर की वास्तविकता और सामान्यता को स्पष्टता से व्यक्त करने में असमर्थ है। यदि परमेश्वर व्यक्तिगत रूप से मनुष्य के बीच कार्य करे और अपनी छवि और अपने स्वरूप को पूरी तरह से प्रकट करे, तभी मनुष्य अधिक व्यावहारिकता से परमेश्वर को जान सकता है और अधिक स्पष्टता से देख सकता है। इस प्रभाव को कोई हाड़-माँस का इंसान प्राप्त नहीं कर सकता। निस्संदेह, परमेश्वर का आत्मा भी इस प्रभाव को प्राप्त करने में असमर्थ है। परमेश्वर भ्रष्ट मनुष्य को शैतान के प्रभाव से बचा सकता है, परन्तु इस कार्य को सीधे तौर पर परमेश्वर के आत्मा के द्वारा सम्पन्न नहीं किया जा सकता; इसे केवल उस देह के द्वारा सम्पन्न किया जा सकता है जिसे परमेश्वर का आत्मा पहनता है, अर्थात् देहधारी परमेश्वर के देह द्वारा सम्पन्न किया जा सकता है। यह देह मनुष्य भी है और परमेश्वर भी, यह एक सामान्य मानवता धारण किए हुए मनुष्य है और दिव्यता धारण किए हुए परमेश्वर भी है। और इसलिए, हालाँकि यह देह परमेश्वर का आत्मा नहीं है, और पवित्रात्मा से बिल्कुल भिन्न है, फिर भी वह देहधारी स्वयं परमेश्वर है जो मनुष्य को बचाता है, जो पवित्रात्मा है और देह भी है। उसे किसी भी नाम के पुकारो, आखिर वह है स्वयं परमेश्वर ही जो मनुष्यजाति को बचाता है। क्योंकि परमेश्वर का आत्मा देह से अविभाज्य है, और देह का कार्य भी परमेश्वर के आत्मा का कार्य है; अंतर बस इतना ही है कि इस कार्य को पवित्रात्मा की पहचान का उपयोग करके नहीं किया जाता, बल्कि देह की पहचान का उपयोग करके किया जाता है। सीधे तौर पर पवित्रात्मा द्वारा किए जाने वाले कार्य में देहधारण की आवश्यकता नहीं होती, और जिस कार्य को करने के लिए देह की आवश्यकता होती है उसे पवित्रात्मा द्वारा सीधे तौर पर नहीं किया जा सकता, उसे केवल देहधारी परमेश्वर द्वारा ही किया जा सकता है। इस कार्य के लिए इसी की आवश्यकता होती है, और भ्रष्ट इंसान को भी इसी की आवश्यकता है। परमेश्वर के कार्य के तीन चरणों में, पवित्रात्मा द्वारा केवल एक ही चरण सीधे तौर पर सम्पन्न किया गया था, और शेष दो चरणों को देहधारी परमेश्वर द्वारा सम्पन्न किया जाता है, न कि सीधे पवित्रात्मा द्वारा। पवित्रात्मा द्वारा व्यवस्था के युग में किए गए कार्य में मनुष्य के भ्रष्ट स्वभाव को परिवर्तित करना शामिल नहीं था, और न ही इसका परमेश्वर के बारे में मनुष्य के ज्ञान से कोई सम्बन्ध था। हालाँकि, अनुग्रह के युग में और राज्य के युग में परमेश्वर के देह के कार्य में, मनुष्य का भ्रष्ट स्वभाव और परमेश्वर के बारे में उसका ज्ञान शामिल है, और उद्धार के कार्य का एक महत्वपूर्ण और निर्णायक हिस्सा है। इसलिए, भ्रष्ट मनुष्यजाति को देहधारी परमेश्वर के उद्धार और प्रत्यक्ष कार्य की और भी अधिक आवश्यकता है। मनुष्य को इस बात की आवश्यकता है कि देहधारी परमेश्वर उसकी चरवाही करे, उसे समर्थन दे, उसका सिंचन और पोषण करे, उसका न्याय करे, उसे ताड़ना दे। उसे देहधारी परमेश्वर से और अधिक अनुग्रह तथा बड़े छुटकारे की आवश्यकता है। केवल देह में प्रकट परमेश्वर ही मनुष्य का विश्वासपात्र, उसका चरवाहा, उसकी हर वक्त मौजूद सहायता बन सकता है, और यह सब वर्तमान और अतीत दोनों के ही देहधारण की आवश्यकताएँ हैं।\nमनुष्य को शैतान ने भ्रष्ट कर दिया है, मनुष्य ही परमेश्वर के जीवधारियों में श्रेष्ठतम है, इसलिए मनुष्य को परमेश्वर के उद्धार की आवश्यकता है। परमेश्वर के उद्धार का लक्ष्य मनुष्य है, शैतान नहीं, और जिसे बचाया जाएगा वह मनुष्य की देह और आत्मा है, शैतान नहीं। शैतान परमेश्वर के विनाश का लक्ष्य है और मनुष्य परमेश्वर के उद्धार का लक्ष्य है। मनुष्य के देह को शैतान के द्वारा भ्रष्ट किया जा चुका है, इसलिए सबसे पहले मनुष्य की देह को ही बचाया जाएगा। मनुष्य की देह को इतना ज़्यादा भ्रष्ट किया जा चुका है कि वह परमेश्वर का इस हद तक विरोध करती है कि वह खुले तौर पर परमेश्वर का विरोध कर बैठती है और उसके अस्तित्व को ही नकारती है। यह भ्रष्ट देह बेहद अड़ियल है, देह के भ्रष्ट स्वभाव से निपटने और उसे परिवर्तित करने से ज़्यादा कठिन और कुछ भी नहीं। शैतान परेशानियाँ खड़ी करने के लिए मनुष्य की देह में आता है, और परमेश्वर के कार्य में व्यवधान उत्पन्न करने और उसकी योजना को बाधित करने के लिए मनुष्य की देह का उपयोग करता है। इस प्रकार इंसान शैतान बनकर परमेश्वर का शत्रु हो गया है। मनुष्य को बचाने के लिए, पहले उस पर विजय पानी होगी। इसी चुनौती से निपटने के लिए परमेश्वर जो कार्य करने का इरादा रखता है, उसकी खातिर देह में आता है और शैतान के साथ युद्ध करता है। उसका उद्देश्य भ्रष्ट मनुष्य का उद्धार, शैतान की पराजय और उसका विनाश है, जो परमेश्वर के विरुद्ध विद्रोह करता है। परमेश्वर मनुष्य पर विजय पाने के अपने कार्य के माध्यम से शैतान को पराजित करता है, और साथ ही भ्रष्ट मनुष्यजाति को भी बचाता है। इस प्रकार, यह एक ऐसा कार्य है जो एक ही समय में दो लक्ष्यों को प्राप्त करता है। इंसान के साथ बेहतर ढंग से जुड़ने और उस पर विजय पाने के लिए वह देह में रहकर कार्य करता है, देह में रहकर बात करता है और देह में रहकर समस्त कार्यों की शुरुआत करता है। अंतिम बार जब परमेश्वर देहधारण करेगा, तो अंत के दिनों के उसके कार्य को देह में पूरा किया जाएगा। वह सभी मनुष्यों को उनके प्रकार के अनुसार वर्गीकृत करेगा, अपने सम्पूर्ण प्रबंधन को समाप्त करेगा, और साथ ही देह में अपने समस्त कार्यों को भी पूरा करेगा। पृथ्वी पर उसके सभी कार्यों के समाप्त हो जाने के बाद, वह पूरी तरह से विजयी हो जाएगा। देह में कार्य करते हुए, परमेश्वर मनुष्यजाति को पूरी तरह से जीत लेगा और उसे प्राप्त कर लेगा। क्या इसका अर्थ यह नहीं है कि उसका समस्त प्रबंधन समाप्त हो चुका होगा? शैतान को पूरी तरह से हराने और विजयी होने के बाद, जब परमेश्वर देह में अपने कार्य का समापन करेगा, तो शैतान के पास मनुष्य को भ्रष्ट करने का फिर और कोई अवसर नहीं होगा। परमेश्वर के प्रथम देहधारण का कार्य छुटकारा और मनुष्य के पापों को क्षमा करना था। अब यह मनुष्यजाति को जीतने और पूरी तरह से प्राप्त करने का कार्य है, ताकि शैतान के पास अपना कार्य करने का कोई मार्ग न बचेगा, और वह पूरी तरह से हार चुका होगा, और परमेश्वर पूरी तरह से विजयी हो चुका होगा। यह देह का कार्य है, और स्वयं परमेश्वर द्वारा किया गया कार्य है। परमेश्वर के कार्य के तीन चरणों के शुरुआती कार्य को सीधे तौर पर पवित्रात्मा के द्वारा किया गया था, देह के द्वारा नहीं। लेकिन, परमेश्वर के कार्य के तीन चरणों का अंतिम कार्य देहधारी परमेश्वर द्वारा किया जाता है, पवित्रात्मा द्वारा सीधे तौर पर नहीं किया जाता। मध्यवर्ती चरण का छुटकारे का कार्य भी देह में परमेश्वर के द्वारा किया गया था। समस्त प्रबंधन कार्य के दौरान, सबसे महत्वपूर्ण कार्य शैतान के प्रभाव से मनुष्य को बचाना है। मुख्य कार्य भ्रष्ट मनुष्य पर सम्पूर्ण विजय है, इस प्रकार जीते गए मनुष्य के हृदय में परमेश्वर के प्रति मूल श्रद्धा बहाल करना, और उसे एक सामान्य जीवन, यानी परमेश्वर के एक प्राणी का सामान्य जीवन प्राप्त करने देना है। यह कार्य अत्यंत महत्वपूर्ण है, और प्रबंधन कार्य का मूल है। उद्धार के कार्य के तीन चरणों में, व्यवस्था के युग का प्रथम चरण प्रबंधन कार्य के मूल से काफी दूर था; इसमें उद्धार के कार्य का केवल हल्का-सा आभास था, यह शैतान के अधिकार क्षेत्र से मनुष्य को बचाने के परमेश्वर के कार्य का आरम्भ नहीं था। कार्य का पहला चरण सीधे तौर पर पवित्रात्मा के द्वारा किया गया था क्योंकि, व्यवस्था के अन्तर्गत, मनुष्य केवल व्यवस्था का पालन करना जानता था, उसके अंदर अधिक सत्य नहीं था, और चूँकि व्यवस्था के युग के कार्य में मनुष्य के स्वभाव में परिवर्तन करना शामिल नहीं था, वह मनुष्य को शैतान के अधिकार-क्षेत्र से बचाने के कार्य से तो और भी संबंधित नहीं था। इस प्रकार परमेश्वर के आत्मा ने कार्य के इस अत्यंत सरल चरण को पूरा किया था जो मनुष्य के भ्रष्ट स्वभाव से संबंधित नहीं था। प्रबंधन के मूल से इस चरण के कार्य का कोई संबंध था, इसका मनुष्य के उद्धार के आधिकारिक कार्य से कोई बड़ा संबंध नहीं था, और इसलिए निजी तौर पर इस कार्य को करने के लिए परमेश्वर को देहधारण करने की आवश्यकता नहीं थी। पवित्रात्मा द्वारा किया गया कार्य अप्रत्यक्ष और अथाह है, यह मनुष्य के लिए भयावह और अगम्य है; पवित्रात्मा उद्धार के कार्य को करने और मनुष्य को सीधे तौर पर जीवन प्रदान करने के लिए उपयुक्त नहीं है। मनुष्य के लिए सबसे अधिक उपयुक्त है पवित्रात्मा के कार्य को ऐसे उपमार्ग में रूपान्तरित करना जो मनुष्य के करीब हो, यानी जो मनुष्य के लिए अत्यंत उपयुक्त है वह यह है कि परमेश्वर अपने कार्य को करने के लिए एक साधारण, सामान्य व्यक्ति बन जाए। इसके लिए आवश्यक है कि पवित्रात्मा के कार्य का स्थान लेने के लिए परमेश्वर देहधारण करे, और मनुष्य के लिए, कार्य करने हेतु परमेश्वर के पास इससे अधिक उपयुक्त मार्ग नहीं है। कार्य के इन तीन चरणों में से, दो चरणों को देह के द्वारा सम्पन्न किया जाता है, और ये दो चरण प्रबंधन कार्य की मुख्य अवस्थाएँ हैं। दो देहधारण परस्पर पूरक हैं और एक दूसरे की बढ़िया ढंग से अनुपूर्ति भी करते हैं। परमेश्वर के देहधारण के प्रथम चरण ने द्वितीय चरण की नींव डाली, ऐसा कहा जा सकता है कि परमेश्वर के दोनों देहधारण एक पूर्ण इकाई बनाते हैं, और एक-दूसरे से असंगत नहीं हैं। परमेश्वर के कार्य के इन दो चरणों को परमेश्वर द्वारा अपनी देहधारी पहचान में कार्यान्वित किया जाता है क्योंकि वे समस्त प्रबंधन के कार्य के लिए अत्यंत महत्वपूर्ण हैं। लगभग ऐसा कहा जा सकता है कि परमेश्वर के दो देहधारणों के कार्य के बिना, समस्त प्रबंधन कार्य थम गया होता, और मनुष्यजाति को बचाने का कार्य खोखली बातों के सिवाय और कुछ न होता। यह कार्य महत्वपूर्ण है या नहीं, यह मनुष्यजाति की आवश्यकताओं, उसकी कलुषता की वास्तविकता, शैतान की अवज्ञा की गंभीरता और कार्य में उसके व्यवधान पर आधारित है। कार्य करने में सक्षम सही व्यक्ति को कार्यकर्ता द्वारा किए गए कार्य की प्रकृति, और कार्य के महत्व पर निर्दिष्ट किया जाता है। जब इस कार्य के महत्व की बात आती है कि इस सम्बन्ध में कार्य के कौन से तरीके को अपनाया जाए—परमेश्वर के आत्मा के द्वारा सीधे तौर पर किया गया कार्य, या देहधारी परमेश्वर के द्वारा किया गया कार्य, या मनुष्य के माध्यम से किया गया कार्य—तो सबसे पहले इंसान के माध्यम से किए गए कार्य को हटाया जाता है, और फिर कार्य की प्रकृति, पवित्रात्मा के कार्य की प्रकृति बनाम देह के कार्य की प्रकृति के आधार पर, अंततः यह निर्णय लिया जाता है कि पवित्रात्मा द्वारा सीधे तौर पर किए गए कार्य की अपेक्षा देह के द्वारा किया गया कार्य मनुष्य के लिए अधिक लाभदायक है और अधिक लाभ प्रदान करता है। जब परमेश्वर ने यह निर्णय लिया कि कार्य पवित्रात्मा के द्वारा किया जाएगा या देह के द्वारा तो उस समय परमेश्वर के मन में यह विचार आया था। कार्य के प्रत्येक चरण का एक अर्थ और एक आधार होता है। वे आधारहीन कल्पनाएँ नहीं होतीं, न ही उन्हें मनमाने ढंग से कार्यान्वित किया जाता है; उनमें एक विशेष बुद्धि होती है। परमेश्वर के समस्त कार्य के पीछे की यह सच्चाई है। विशेष रूप से, ऐसे बड़े कार्य में परमेश्वर की और भी बड़ी योजना होती है क्योंकि देहधारी परमेश्वर व्यक्तिगत रूप से लोगों के बीच में कार्य कर रहा है। इसलिए, प्रत्येक क्रिया, विचार और मत में परमेश्वर की बुद्धि और उसके स्वरूप की समग्रता प्रतिबिम्बित होती है; यह परमेश्वर का बेहद मूर्त और सुव्यवस्थित स्वरूप है। इंसान के लिए इन गूढ़ विचारों और मतों की कल्पना करना और उन पर विश्वास करना बेहद कठिन है और इन्हें जानना तो और भी कठिन है। इंसान जो काम करता है, वह सामान्य सिद्धान्त के अनुसार किया जाता है, जो उसके लिए अत्यंत संतोषजनक होता है। लेकिन परमेश्वर के कार्य की तुलना में, इसमें बहुत बड़ी असमानता दिखाई देती है; हालाँकि परमेश्वर के कर्म महान होते हैं और उसके कार्य भव्य पैमाने पर होते हैं, फिर भी उनके पीछे अनेक सूक्ष्म और सटीक योजनाएँ और व्यवस्थाएँ होती हैं जो मनुष्य के लिए अकल्पनीय हैं। उसके कार्य का प्रत्येक चरण न केवल सिद्धान्त के अनुसार किया जाता है, बल्कि प्रत्येक चरण में अनेक ऐसी चीज़ें होती हैं जिन्हें मानवीय भाषा में स्पष्टता से व्यक्त नहीं किया जा सकता, और ये चीज़ें इंसान के लिए अदृश्य होती हैं। यह कार्य चाहे पवित्रात्मा का हो या देहधारी परमेश्वर का, प्रत्येक में उसके कार्य की योजनाएँ निहित हैं, वह बिना किसी आधार के कार्य नहीं करता, और निरर्थक कार्य नहीं करता। जब पवित्रात्मा सीधे तौर पर कार्य करता है तो वह उसके लक्ष्यों के अनुसार होता है, और जब वह कार्य करने के लिए मनुष्य बनता है (यानी जब वह अपने बाहरी आवरण को रूपान्तरित करता है), तो उसमें उसका उद्देश्य और भी ज़्यादा निहित होता है। अन्यथा वह इतनी तत्परता से अपनी पहचान क्यों बदलेगा? वह इतनी तत्परता से ऐसा व्यक्ति क्यों बनेगा जिसे निकृष्ट माना जाता है और जिसे यातना दी जाती है?\nदेह में उसका कार्य बहुत सार्थक है, यह कार्य के सम्बन्ध में कहा जाता है, और अंततः देहधारी परमेश्वर ही कार्य का समापन करता है, पवित्रात्मा नहीं। कुछ लोग मानते हैं कि परमेश्वर किसी अनजान समय पृथ्वी पर आकर लोगों को दिखाई दे सकता है, जिसके बाद वह व्यक्तिगत रूप से संपूर्ण मनुष्यजाति का न्याय करेगा, एक-एक करके सबकी परीक्षा लेगा, कोई भी नहीं छूटेगा। जो लोग इस ढंग से सोचते हैं, वे देहधारण के इस चरण के कार्य को नहीं जानते। परमेश्वर एक-एक करके मनुष्य का न्याय नहीं करता, एक-एक करके उनकी परीक्षा नहीं लेता; ऐसा करना न्याय का कार्य नहीं होगा। क्या समस्त मनुष्यजाति की भ्रष्टता एक समान नहीं है? क्या पूरी मनुष्यजाति का सार से समान नहीं है? न्याय किया जाता है इंसान के भ्रष्ट सार का, शैतान द्वारा भ्रष्ट किए गए इंसानी सार का, और इंसान के सारे पापों का। परमेश्वर मनुष्य के छोटे-मोटे और मामूली दोषों का न्याय नहीं करता। न्याय का कार्य निरूपक है, और किसी व्यक्ति-विशेष के लिए कार्यान्वित नहीं किया जाता। बल्कि यह ऐसा कार्य है जिसमें समस्त मनुष्यजाति के न्याय का प्रतिनिधित्व करने के लिए लोगों के एक समूह का न्याय किया जाता है। देहधारी परमेश्वर लोगों के एक समूह पर व्यक्तिगत रूप से अपने कार्य को कार्यान्वित करके, इस कार्य का उपयोग संपूर्ण मनुष्यजाति के कार्य का प्रतिनिधित्व करने के लिए करता है, जिसके बाद यह धीरे-धीरे फैलता जाता है। न्याय का कार्य ऐसा ही है। परमेश्वर किसी व्यक्ति-विशेष या लोगों के किसी समूह-विशेष का न्याय नहीं करता, बल्कि संपूर्ण मनुष्यजाति की अधार्मिकता का न्याय करता है—उदाहरण के लिए, परमेश्वर के प्रति मनुष्य का विरोध, या उसके प्रति मनुष्य का अनादर, या परमेश्वर के कार्य में व्यवधान इत्यादि। जिसका न्याय किया जाता है वो है इंसान का परमेश्वर-विरोधी सार, और यह कार्य अंत के दिनों का विजय-कार्य है। देहधारी परमेश्वर का कार्य और वचन जिनकी गवाही इंसान देता है, वे अंत के दिनों के दौरान बड़े श्वेत सिंहासन के सामने न्याय के कार्य हैं, जिसकी कल्पना इंसान के द्वारा अतीत में की गई थी। देहधारी परमेश्वर द्वारा वर्तमान में किया जा रहा कार्य वास्तव में बड़े श्वेत सिंहासन के सामने न्याय है। आज का देहधारी परमेश्वर वह परमेश्वर है जो अंत के दिनों के दौरान संपूर्ण मनुष्यजाति का न्याय करता है। यह देह और उसका कार्य, उसका वचन और उसका समस्त स्वभाव उसकी समग्रता हैं। यद्यपि उसके कार्य का दायरा सीमित है, और उसमें सीधे तौर पर संपूर्ण विश्व शामिल नहीं है, फिर भी न्याय के कार्य का सार संपूर्ण मनुष्यजाति का प्रत्यक्ष न्याय है—यह कार्य केवल चीन के चुने हुए लोगों के लिए नहीं, न ही यह थोड़े-से लोगों के लिए है। देह में परमेश्वर के कार्य के दौरान, यद्यपि इस कार्य के दायरे में संपूर्ण ब्रह्माण्ड नहीं है, फिर भी यह संपूर्ण ब्रह्माण्ड के कार्य का प्रतिनिधित्व करता है, जब वह अपनी देह के कार्य के दायरे में उस कार्य का समाप्त कर लेगा तो उसके बाद, वह तुरन्त ही इस कार्य को संपूर्ण ब्रह्माण्ड में उसी तरह से फैला देगा जैसे यीशु के पुनरूत्थान और आरोहण के बाद उसका सुसमाचार सारी दुनिया में फैल गया था। चाहे यह पवित्रात्मा का कार्य हो या देह का कार्य, यह ऐसा कार्य है जिसे एक सीमित दायरे में किया जाता है, परन्तु जो संपूर्ण ब्रह्माण्ड के कार्य का प्रतिनिधित्व करता है। अन्त के दिनों में, परमेश्वर देहधारी रूप में प्रकट होकर अपना कार्य करता है, और देहधारी परमेश्वर ही वह परमेश्वर है जो बड़े श्वेत सिंहासन के सामने मनुष्य का न्याय करता है। चाहे वह आत्मा हो या देह, जो न्याय का कार्य करता है वही ऐसा परमेश्वर है जो अंत के दिनों के दौरान मनुष्य का न्याय करता है। इसे उसके कार्य के आधार पर परिभाषित किया जाता है, न कि उसके बाहरी रंग-रूप या दूसरी बातों के आधार पर। यद्यपि इन वचनों के बारे में मनुष्य की धारणाएँ हैं, लेकिन कोई भी देहधारी परमेश्वर के न्याय और संपूर्ण मनुष्यजाति पर विजय के तथ्य को नकार नहीं सकता। इंसान चाहे कुछ भी सोचे, मगर तथ्य आखिरकार तथ्य ही हैं। कोई यह नहीं कह सकता है कि "कार्य परमेश्वर द्वारा किया जाता है, परन्तु देह परमेश्वर नहीं है।" यह बकवास है, क्योंकि इस कार्य को देहधारी परमेश्वर के सिवाय और कोई नहीं कर सकता। चूँकि इस कार्य को पहले ही पूरा किया जा चुका है, इसलिए इस कार्य के बाद मनुष्य के लिए परमेश्वर के न्याय का कार्य दूसरी बार प्रकट नहीं होगा; अपने दूसरे देहधारण में परमेश्वर ने पहले ही संपूर्ण प्रबंधन के समस्त कार्य का समापन कर लिया है, इसलिए परमेश्वर के कार्य का चौथा चरण नहीं होगा। क्योंकि जिसका न्याय किया जाता है वह मनुष्य है, मनुष्य जो कि हाड़-माँस का है और भ्रष्ट किया जा चुका है, और यह शैतान की आत्मा नहीं है जिसका सीधे तौर पर न्याय किया जाता है, इसलिए न्याय का कार्य आध्यात्मिक संसार में कार्यान्वित नहीं किया जाता, बल्कि मनुष्यों के बीच किया जाता है। मनुष्य की देह की भ्रष्टता का न्याय करने के लिए देह में प्रकट परमेश्वर से अधिक उपयुक्त और कोई योग्य नहीं है। यदि न्याय सीधे तौर पर परमेश्वर के आत्मा के द्वारा किया जाए, तो यह सर्वव्यापी नहीं होता। इसके अतिरिक्त, ऐसे कार्य को स्वीकार करना मनुष्य के लिए कठिन होता है, क्योंकि पवित्रात्मा मनुष्य के रूबरू आने में असमर्थ है, और इस वजह से, प्रभाव तत्काल नहीं होते, और मनुष्य परमेश्वर के अपमान न किए जाने योग्य स्वभाव को साफ-साफ देखने में बिलकुल भी सक्षम नहीं होता। यदि देह में प्रकट परमेश्वर मनुष्यजाति की भ्रष्टता का न्याय करे तभी शैतान को पूरी तरह से हराया जा सकता है। मनुष्य के समान सामान्य मानवता धारण करने वाला बन कर ही, देह में प्रकट परमेश्वर सीधे तौर पर मनुष्य की अधार्मिकता का न्याय कर सकता है; यही उसकी जन्मजात पवित्रता, और उसकी असाधारणता का चिन्ह है। केवल परमेश्वर ही मनुष्य का न्याय करने के योग्य है, और उसका न्याय करने की स्थिति में है, क्योंकि वह सत्य और धार्मिकता को धारण किए हुए है, और इस प्रकार वह मनुष्य का न्याय करने में समर्थ है। जो सत्य और धार्मिकता से रहित हैं वे दूसरों का न्याय करने लायक नहीं हैं। यदि इस कार्य को परमेश्वर के आत्मा द्वारा किया जाता, तो इसका अर्थ शैतान पर विजय नहीं होता। पवित्रात्मा अंतर्निहित रूप से ही नश्वर प्राणियों की तुलना में अधिक उत्कृष्ट है, और परमेश्वर का आत्मा अंतर्निहित रूप से पवित्र है, और देह पर विजय प्राप्त किए हुए है। यदि पवित्रात्मा ने इस कार्य को सीधे तौर पर किया होता, तो वह मनुष्य की समस्त अवज्ञा का न्याय नहीं कर पाता, और उसकी सारी अधार्मिकता को प्रकट नहीं कर पाता। क्योंकि न्याय के कार्य को परमेश्वर के बारे में मनुष्य की धारणाओं के माध्यम से भी कार्यान्वित किया जाता है, और मनुष्य के अंदर कभी भी पवित्रात्मा के बारे में कोई धारणाएँ नहीं रही हैं, इसलिए पवित्रात्मा मनुष्य की अधार्मिकता को बेहतर तरीके से प्रकट करने में असमर्थ है, वह ऐसी अधार्मिकता को पूरी तरह से उजागर करने में तो बिल्कुल भी समर्थ नहीं है। देहधारी परमेश्वर उन सब लोगों का शत्रु है जो उसे नहीं जानते। अपने प्रति मनुष्य की धारणाओं और विरोध का न्याय करके, वह मनुष्यजाति की सारी अवज्ञा का खुलासा करता है। देह में उसके कार्य के प्रभाव पवित्रात्मा के कार्य की तुलना में अधिक स्पष्ट होते हैं। इसलिए, संपूर्ण मनुष्यजाति के न्याय को पवित्रात्मा के द्वारा सीधे तौर पर सम्पन्न नहीं किया जाता, बल्कि यह देहधारी परमेश्वर का कार्य है। देहधारी परमेश्वर को मनुष्य देख और छू सकता है, और देहधारी परमेश्वर मनुष्य पर पूरी तरह से विजय पा सकता है। देहधारी परमेश्वर के साथ अपने रिश्ते में, मनुष्य विरोध से आज्ञाकारिता की ओर, उत्पीड़न से स्वीकृति की ओर, धारणा से ज्ञान की ओर, और तिरस्कार से प्रेम की ओर प्रगति करता है—ये हैं देहधारी परमेश्वर के कार्य के प्रभाव। मनुष्य को परमेश्वर के न्याय की स्वीकृति से ही बचाया जाता है, वह परमेश्वर के बोले गए वचनों से ही धीरे-धीरे उसे जानने लगता है, परमेश्वर के प्रति उसके विरोध के दौरान परमेश्वर द्वारा मनुष्य पर विजय पायी जाती है, और परमेश्वर की ताड़ना की स्वीकृति के दौरान वह उससे जीवन की आपूर्ति प्राप्त करता है। यह समस्त कार्य देहधारी परमेश्वर के कार्य हैं, यह पवित्रात्मा के रूप में परमेश्वर के कार्य नहीं हैं। देहधारी परमेश्वर के द्वारा किया गया कार्य महानतम और बेहद गंभीर कार्य है, परमेश्वर के कार्य के तीन चरणों का अति महत्वपूर्ण भाग देहधारण के कार्य के दो चरण हैं। इंसान की भयंकर भ्रष्टता देहधारी परमेश्वर के कार्य में एक बड़ी बाधा है। विशेष रूप से, अंत के दिनों के लोगों पर किया गया कार्य बहुत ही कठिन है, परिवेश शत्रुतापूर्ण है, और हर प्रकार के लोगों की क्षमता बहुत ही कमज़ोर है। फिर भी इस कार्य के अंत में, यह बिना किसी त्रुटि के उचित प्रभाव ही प्राप्त करेगा; यह देह के कार्य का प्रभाव है, और यह प्रभाव पवित्रात्मा के कार्य की तुलना में अधिक प्रेरक है। परमेश्वर के कार्य के तीन चरणों का समापन देह में किया जाएगा, और इसे देहधारी परमेश्वर द्वारा ही पूरा किया जाना चाहिए। सबसे महत्वपूर्ण और सबसे निर्णायक कार्य देह में किया जाता है, और मनुष्य का उद्धार व्यक्तिगत रूप से देहधारी परमेश्वर द्वारा ही किया जाना चाहिए। हर इंसान को यही लगता है कि देहधारी परमेश्वर इंसान से संबंधित नहीं है, जबकि सच्चाई यह है कि देह पूरी मनुष्यजाति की नियति और अस्तित्व से सम्बन्धित है।\nदेह में परमेश्वर के कार्य का प्रत्येक चरण संपूर्ण युग के उसके कार्य का प्रतिनिधित्व करता है, मनुष्य के काम की तरह किसी समय-विशेष का प्रतिनिधित्व नहीं करता। इसलिए उसके अंतिम देहधारण के कार्य के अन्त का यह अर्थ नहीं है कि उसका कार्य पूर्ण रूप से समाप्त हो गया है, क्योंकि देह में उसका कार्य संपूर्ण युग का प्रतिनिधित्व करता है, और केवल उसी समयावधि का ही प्रतिनिधित्व नहीं करता है जिसमें वह देह में कार्य करता है। बात बस इतनी है कि जब वह देह में होता है तब उस दौरान समूचे युग के अपने कार्य को पूरा करता है, उसके पश्चात् यह सभी स्थानों में फैल जाता है। देहधारी परमेश्वर अपनी सेवकाई को पूरा करने के बाद, अपने भविष्य के कार्य को उन्हें सौंप देगा जो उसका अनुसरण करते हैं। इस तरह, संपूर्ण युग का उसका कार्य अखंड रूप से चलता रहेगा। देहधारण के संपूर्ण युग का कार्य केवल तभी पूर्ण माना जाएगा जब यह संपूर्ण ब्रह्माण्ड में पूरी तरह से फैल जाएगा। देहधारी परमेश्वर का कार्य एक नये विशेष युग का आरम्भ करता है, और उसके कार्य को जारी रखने वाले वे लोग हैं जिनका उपयोग परमेश्वर करता है। मनुष्य के द्वारा किया गया समस्त कार्य देहधारी परमेश्वर की सेवकाई के भीतर होता है, वह इस दायरे के परे नहीं जा सकता। यदि देहधारी परमेश्वर अपना कार्य करने के लिए न आता, तो मनुष्य पुराने युग को समाप्त कर, नए युग की शुरुआत नहीं कर पाता। मनुष्य द्वारा किया गया कार्य मात्र उसके कर्तव्य के दायरे के भीतर होता है जो मानवीय रूप से करना संभव है, वह परमेश्वर के कार्य का प्रतिनिधित्व नहीं करता। केवल देहधारी परमेश्वर ही आकर उस कार्य को पूरा कर सकता है जो उसे करना चाहिए, उसके अलावा, इस कार्य को उसकी ओर से और कोई नहीं कर सकता। निस्संदेह, मैं देहधारण के कार्य के सम्बन्ध में बारे में बात कर रहा हूँ। यह देहधारी परमेश्वर पहले कार्य के एक कदम को कार्यान्वित करता है जो मनुष्य की धारणाओं के अनुरूप नहीं होता, उसके बाद वह और कार्य करता है, वह भी मनुष्य की धारणाओं के अनुरूप नहीं होता। कार्य का लक्ष्य मनुष्य पर विजय पाना है। एक लिहाज से, परमेश्वर का देहधारण मनुष्य की धारणाओं के अनुरूप नहीं होता, जिसके अतिरिक्त वह और भी अधिक कार्य करता है जो मनुष्य की धारणाओं के अनुरूप नहीं होता, और इसलिए मनुष्य उसके बारे में और भी अधिक आलोचनात्मक दृष्टिकोण अपना लेता है। वह उन लोगों के बीच विजय-कार्य करता है जिनकी उसके प्रति अनेक धारणाएँ होती हैं। इस बात की परवाह किए बिना कि वे किस प्रकार उससे व्यवहार करते हैं, एक बार जब वह अपनी सेवकाई पूरी कर लेगा, तो सभी लोग उसके प्रभुत्व में आ चुके होंगे। इस कार्य का तथ्य न केवल चीनी लोगों के बीच प्रतिबिम्बित होता है, बल्कि यह इस बात का प्रतिनिधित्व भी करता है कि किस प्रकार सम्पूर्ण मनुष्यजाति को जीता जाएगा। इन लोगों पर हासिल किए गए प्रभाव उन प्रभावों के अग्रगामी हैं जो संपूर्ण मनुष्यजाति पर प्राप्त किए जाएँगे, और जो कार्य वह भविष्य में करेगा उसके प्रभाव, इन लोगों पर प्रभावों से भी कहीं बढ़कर होंगे। देहधारी परमेश्वर के कार्य में कोई तामझाम नहीं होता, न ही यह धुँधलेपन में घिरा होता है। यह असली और वास्तविक होता है, और यह ऐसा कार्य है जिसमें एक और एक दो होते हैं। यह न तो किसी से छिपा होता है, न ही किसी को धोखा देता है। लोग वास्तविक और विशुद्ध चीजें देखते हैं, वास्तविक सत्य और ज्ञान प्राप्त करते हैं। कार्य समाप्त होने पर, इंसान के पास परमेश्वर के बारे में नया ज्ञान होगा, और जो लोग सच्चे खोजी हैं, उनके अंदर उसके बारे में कोई धारणाएँ नहीं होंगी। यह सिर्फ चीनी लोगों पर उसके कार्य का प्रभाव नहीं है, बल्कि यह सम्पूर्ण मनुष्यजाति को जीतने में उसके कार्य के प्रभाव को भी दर्शाता है, क्योंकि इस देह, इस देह के कार्य, और इस देह की हर एक चीज़ की तुलना में कोई भी चीज़ सम्पूर्ण मनुष्यजाति पर विजय पाने के कार्य के लिए अधिक लाभदायक नहीं है। वे आज उसके कार्य के लिए लाभदायक हैं, और भविष्य में भी उसके कार्य के लिए लाभदायक होंगे। यह देह संपूर्ण मनुष्यजाति को जीत लेगा और उसे प्राप्त कर लेगा। ऐसा कोई बेहतर कार्य नहीं है जिसके माध्यम से सम्पूर्ण मनुष्यजाति परमेश्वर को देखे, उसका आज्ञापालन करे और उसे जाने। मनुष्य के द्वारा किया गया कार्य मात्र एक सीमित दायरे को दर्शाता है, और जब परमेश्वर अपना कार्य करता है तो वह किसी व्यक्ति-विशेष से बात नहीं करता, बल्कि उन सारे लोगों से बात करता है जो उसके वचनों को स्वीकार करते हैं। वह जिस अन्त की घोषणा करता है वह पूरी मानवजाति का अन्त है, सिर्फ किसी व्यक्ति-विशेष का अन्त नहीं है। वह किसी के साथ विशेष व्यवहार नहीं करता, न ही किसी को सताता है, वह सम्पूर्ण मनुष्यजाति के लिए कार्य करता है और उससे बात करता है। इस देहधारी परमेश्वर ने पहले ही संपूर्ण मनुष्यजाति को उसके प्रकार के अनुसार वर्गीकृत कर दिया है, उसका न्याय कर दिया है, और उपयुक्त मंज़िल की व्यवस्था कर दी है। भले ही परमेश्वर सिर्फ चीन में ही कार्य करता है, लेकिन वास्तव में, उसने तो पहले से ही सम्पूर्ण ब्रह्माण्ड के कार्य का समाधान कर चुका है। अपने कथनों और व्यवस्थाओं को चरणबद्ध तरीके से कार्यांवित करने से पहले, वह इसकी प्रतीक्षा नहीं कर सकता कि उसका कार्य समस्त मनुष्यजाति में फैल जाए। क्या तब तक बहुत देर नहीं हो जाएगी? अब वह भविष्य के कार्य को पहले से ही पूरा कर सकता है। क्योंकि जो कार्य कर रहा है वही एकमात्र देहधारी परमेश्वर है, वह सीमित दायरे में असीमित कार्य कर रहा है, उसके बाद वह इंसान से वह काम करवाएगा जो इंसान को करना चाहिए; यह उसके कार्य का सिद्धान्त है। वह इंसान के साथ केवल थोड़े समय तक ही रह सकता है, वह उसके साथ पूरे युग का कार्य समाप्त होने तक नहीं रह सकता। चूँकि वह परमेश्वर है इसलिए पहले ही अपने भविष्य के कार्य की भविष्यवाणी कर देता है। उसके बाद, वह अपने वचनों से पूरी मनुष्यजाति को उसके प्रकार के अनुसार वर्गीकृत करेगा, और मनुष्यजाति उसके वचनों के अनुसार उसके चरणबद्ध कार्य में प्रवेश करेगी। कोई भी बच नहीं पाएगा, सभी को इसके अनुसार अभ्यास करना होगा। इस तरह भविष्य में उसके वचन युग का मार्गदर्शन करेंगे, पवित्रात्मा नहीं।


मुझो नियमित करंट नियंत्रण के लिए क्या करना होगा? - जैपर\nHome मुझो नियमित करंट नियंत्रण के लिए क्या करना होगा?\nडायमण्ड शील्ड जैपर में एक आटोमेटिक विद्युत प्रवाह समायोजन है\nउनके लिए जो तकनीकी रूप से इतने निपुण नहीं हैं :\nबाजार में सभी जैपर वोल्टेज में मापन करते हैं, एप्लिकेशन जिसमें कार्य करता है, वोल्ट में\nसमस्या यह है :\nवोल्टेज बहुत ज्यादा त्वचा प्रतिरोधकता, अर्थात प्रत्येक व्यक्ति की व्यक्तिगत आर्द्रता और सुचालकता और इलेक्ट्रॉडों की नमी पर निर्भर करती है!\nकुछ मिनट के बाद इलेक्ट्रॉड और हाथ शुष्क हो जाते हैं, और इसके विपरीत आपको पसीना आना आरंभ हो सकता है। एप्लिकेशन के शुरू होने और चलने में अन्तर उपेक्षा योग्य नहीं है। इसमें कम से कम अनेक वोल्ट का अन्तर हो सकता है! वोल्टेज, जिसे आरंभ में आदर्श के रूप में निश्चित किया गया था, कायम नहीं रह सकेंगे। आप 8 वोल्ट से शुरू करते हैं और नहीं देख पाएंगे कि कुछ मिनट के बाद केवल3वोल्ट या इससे कम प्रवाह रहता है… यदि आप कमजोर तीव्रता के साथ शुरू करते हैं, उदाहरण 1.5 वोल्ट की सीमा के अंदर, कुछ मिनट के बाद यह हो सकता है कि इसमें कोई मापन योग्य करंट प्रवाह ही नहीं हो! आमतौर पर यह स्पष्ट कर देता है कि सही फ्रीक्वेंसी और पिचकार्ड के बाद आप असफल रहते हैं।\nऔर अब अनुभूति :\nडायमण्ड शील्ड में करंट प्रवाह एंपीयर में समायोजित किया गया है वोल्ट में नहीं।\nइसलिए, उदाहरण के लिए यदि आप इसे 30 मिलीएंपीयर पर सेट करते हैं, यह करंट प्रवाह नियमित रूप से कायम रखा जाता है – समय के साथ चाहे त्वचा या इलेक्ट्रॉड शुष्क हो जाने की परवाह किए बगैर। आप डिस्प्ले पर भी देख सकते हैं वोल्टेज कैसे बदलती है (ऑटोमेटिक समायोजन) जबकि करंट का प्रवाह (एंपीयर डिस्प्ले) स्थिर रहता है।\nइस प्रकार यह सुनिश्चित होता है कि एप्लिकेशन भी सफल है।\nयह जैपर तकनीक में एक क्रांति है!\nयह लेख साझा करें :


आखिर, मीडिया पर केजरीवाल को गुस्सा क्यों आता है! | No. 1 Indian Media News Portal\nआखिर, मीडिया पर केजरीवाल को गुस्सा क्यों आता है!\nराजनीतिक व्यवस्था की गंदगी अपनी ‘झाड़ू’ से साफ करने निकले हैं, अरविंद केजरीवाल। एक-डेढ़ महीने पहले तक वे मीडिया के ‘नायक’ हुआ करते थे। एक ऐसा नायक, जो अपनी अन्ना टोपी और झाड़ू से भ्रष्टाचारी व्यवस्था को बदल डालना चाहता है। इस पुण्य कार्य के लिए नायक ने अपना पहला राजनीतिक प्रयोग राष्ट्रीय राजधानी से ही शुरू किया था। विधानसभा चुनाव से शुरू हुआ यह प्रयोग राष्ट्रीय चर्चा में रहा है। चुनाव में केजरीवाल ने पहले झटके में ही कांग्रेस को सियासी धूल चटा दी थी।\nअपने राजनीतिक प्रयोग का इतना खौफ पैदा किया कि कांग्रेस आलाकमान तक हिलने लगा था। कांग्रेस के चुनावी चेहरे राहुल गांधी ने अपने सिपहसालारों को नसीहत देनी शुरू की थी कि आम जनता से जुड़ाव की राजनीति टीम केजरीवाल से सीखो। वरना, देर हो जाएगी। पहले ही सफल प्रयोग के बाद ‘आप’ नेतृत्व की महत्वाकांक्षाएं जोर मारने लगीं। इस पार्टी ने यह सपना बेचना शुरू किया कि लोकसभा चुनाव के जरिए वे लोग दिल्ली का प्रयोग देश के स्तर पर कर डालेंगे। तभी बड़े बदलाव का ढांचा तैयार होगा। इसी रफ्तार के चक्कर में ही पार्टी का नेतृत्व लगातार विवादों के केंद्र में आया है। जब मीडिया ने इनकी कथनी-करनी का पोस्टमार्टम करना शुरू किया, तो टीम केजरीवाल को गुस्सा आने लगा है। इतना गुस्सा कि वो अब ‘बिके’ हुए मीडिया वालों को जेल भिजवाने का अपना एजेंडा भी बताने लगे हैं।\nयूं तो केजरीवाल की खास राजनीतिक पूंजी उनकी विनम्रता मानी जाती है। मीडिया के साथ उनका खास दोस्ताना व्यवहार रहा है। इसी के बलबूते उन्हें बगैर ज्यादा खर्च के सालों तक जमकर प्रचार मिला है। कांग्रेस और भाजपा जैसे राष्ट्रीय दलों की कसक यही रही है कि मीडिया ने ही केजरीवाल को ‘राजनीतिक बुलडोजर’ बना दिया है। जो कि पूरी सियासी व्यवस्था को सड़ी-गली बताकर रौंदने पर अमादा है। शुरुआती दौर में ये दोनों पार्टियां टीम केजरीवाल पर तरह-तरह से उंगलियां उठाती आई हैं। अन्ना आंदोलन के दौर में जब केजरीवाल अन्ना हजारे के सिपहसालार के रूप में काम कर रहे थे, तो आरोप लगता था कि संघ परिवार उनकी मदद कर रहा है। ताकि, कांग्रेस नेतृत्व वाली यूपीए सरकार की राजनीतिक साख को चौपट कर दिया जाए। यूं तो यह एक जमीनी सच्चाई भी रही है कि भ्रष्टाचार विरोधी अन्ना के आंदोलनों में संघ परिवार के कार्यकर्ता समर्थन के लिए जुटते रहे हैं।\nलेकिन, जब अन्ना ने भ्रष्टाचारी राजनीतिक व्यवस्था के मामले में भाजपा पर भी निशाना साधना शुरू किया, तो संघ परिवार के स्वयंसेवक इससे अलग होते गए। सड़क से संसद तक भाजपा ने भी अन्ना आंदोलन के तौर-तरीकों को अराजक करार करना शुरू किया था। यह आरोप भी लगाया था कि इस आंदोलन में ऐसे राष्ट्रविरोधी तत्व शामिल हो गए हैं, जो कि भाजपा के खिलाफ भी माहौल बनाने में जुट गए हैं। विधानसभा चुनाव के दौरान जब टीम केजरीवाल ने कांग्रेस और भाजपा को सांपनाथ और नागनाथ करार करना शुरू किया, तो भाजपा वालों ने भी ‘आप’ के खिलाफ जुबानी जंग शुरू की। राजनीतिक दल बनाने के सवाल पर अन्ना हजारे पहले ही टीम केजरीवाल से अलग हो चुके थे। ऐसे में, भाजपा नेताओं को केजरीवाल पर उंगली उठाने में ज्यादा दिक्कत भी नहीं हुई। उन्होंने कहना शुरू किया कि टीम केजरीवाल कांग्रेस की ही ‘बी’ टीम है। जबकि, ‘आप’ के नेता यही कहते रहे कि भाजपा और कांग्रेस दोनों की नीतियों में ज्यादा फर्क नहीं है। दोनों भ्रष्टाचारी व्यवस्था को मजबूत करने के लिए ही काम कर रहे हैं।\nकेजरीवाल, कांग्रेस के समर्थन से मुख्यमंत्री की कुर्सी तक पहुंचे थे। लेकिन, 49 दिनों में ही उन्होंने सत्ता सिंहासन छोड़ दिया। यही कहा कि भाजपा-कांग्रेस दोनों को उनकी पार्टी की राजनीति से खौफ हो गया है। ऐसे में, ये दोनों दल मिलकर उनकी सरकार को बड़े फैसले नहीं लेने दे रहे। ऐसे में, इस्तीफे का ही विकल्प उन्होंने ठीक समझा। मुख्यमंत्री की कुर्सी छोड़ने के बाद केजरीवाल लोकसभा की चुनावी मुहिम में डट गए हैं। उनकी कोशिश है कि दिल्ली विधानसभा की तरह ही वे पूरे देश में अपना राजनीतिक ‘चमत्कार’ दिखा दें। उनकी पार्टी बगैर मजबूत सांगठनिक ढांचे के करीब 350 सीटों पर चुनाव लड़ने की तैयारी कर चुकी है। करीब 200 उम्मीदवारों के नाम का चयन भी हो चुका है। शुरुआती दौर में भाजपा के रणनीतिकार यही मान रहे थे कि टीम केजरीवाल की सक्रियता से कांग्रेस को ही ज्यादा नुकसान होगा। लेकिन, इधर केजरीवाल ने अपने खास निशाने पर मोदी की राजनीति को रखा है। उन्होंने कहना शुरू कर दिया है कि भ्रष्टाचार से भी बड़ी घातक समस्या सांप्रदायिकता की राजनीति है।\nजाहिर है केजरीवाल का यह बदला राजनीतिक पैंतरा भाजपा रणनीतिकारों को ज्यादा खतरनाक लग रहा है। अब तो केजरीवाल ने सीधे नरेंद्र मोदी पर राजनीतिक हमले तेज किए हैं। मोदी ही भाजपा के स्टार प्रचारक हैं। वे देशभर में घूम-घूमकर कांग्रेस के खिलाफ राजनीतिक हुंकार भर रहे हैं। इस आक्रामक चुनावी अभियान का लाभ भी मिलता दिखाई पड़ रहा है। मीडिया का एक हिस्सा मोदी-मुहिम को लेकर कुछ ज्यादा ही उत्साहित हो गया है। चुनाव के काफी पहले से मीडिया सर्वेक्षणों का सिलसिला चलता आ रहा है। इनमें बताया जा रहा है कि कैसे मोदी मुहिम के मुकाबले कांग्रेस फिसड्डी बनती जा रही है। टीवी न्यूज चैनलों में आम तौर पर मोदी की रैलियों का ‘लाइव कवरेज’ हो रहा है। जबकि, कांग्रेस के चुनावी चेहरे राहुल को ज्यादा तवज्जो नहीं मिल पा रही है। इसकी कसक कई दिग्गज केंद्रीय मंत्री भी जता चुके हैं। सलमान खुर्शीद जैसे मंत्री तो खुलकर कह चुके हैं कि मीडिया का बड़ा हिस्सा मोदी मुहिम को बढ़ा-चढ़ाकर पेश कर रहा है। सपा सुप्रीमो मुलायम सिंह से लेकर लालू यादव जैसे स्वनाम धन्य नेता तो यह भी कह रहे हैं कि मोदी की लहर मीडिया में ही चल रही है, जमीन पर नहीं।\nपिछले दिनों केजरीवाल, मोदी के राजनीतिक गढ़ गुजरात में पहुंचे थे। यहां के कई शहरों में उन्होंने दौरा किया। कई जगह मोदी समर्थकों से उनकी मुठभेड़ भी हुई। लेकिन, कहीं भी केजरीवाल दबाव में नहीं आए। वे लगातार मोदी के खिलाफ जुबानी जंग लड़ते रहे। उन्होंने गुजरात से लौटकर यही दावा किया कि मोदी के कार्यकाल में गुजरात विकास मॉडल का जो दावा किया जा रहा है, उसमें दम नहीं है। क्योंकि, हकीकत यही है कि मोदी के राज में यहां के कुछ औद्योगिक घराने ही फले-फूले हैं। जबकि, आम आदमी के जीवन में कोई बेहतरी नहीं आई।\nगुजरात दौरे के बाद टीम केजरीवाल ने मोदी मुहिम के खिलाफ ज्यादा तीखे तेवर किए, तो संघ परिवार ने एकजुट होकर ‘आप’ के खिलाफ जंग शुरू कर दी है। इस बीच कई तरह के विवादों में केजरीवाल और उनके कई नेता फंसे हैं। जब मीडिया ने ‘आप’ नेताओं की जमकर खबर लेनी शुरू की, तो इन्हें भी गुस्सा आने लगा। केजरीवाल, संजय सिंह, गोपाल राय, आशुतोष व मनीष सिसौदिया जैसे प्रमुख नेताओं ने आर-पार के तेवर दिखाने शुरू किए। यह कहना शुरू किया कि कैसे मोदी की राजनीति प्रवृत्तियां तानाशाही वाली हैं? उन्होंने किस तरह से पिछले सालों में अपने हथकंडों से तमाम राजनीतिक प्रतिद्वंद्वियों को ध्वस्त किया है? कुछ को तो सदा के लिए मौत की नींद सुला दिया गया। जाहिर है इन आरोपों से मोदी के सिपहसालारों को ही नहीं, संघ परिवार के पूरे कुनबे को नाराजगी हुई है।\nकेजरीवाल तीन दिन के दौरे पर महाराष्ट्र गए थे। कल ही उनका दौरा पूरा हुआ है। पहले दिन वे मुंबई पहुंचे थे। यहां पर उन्होंने ‘लोकल’ ट्रेन में सवारी की थी। ताकि, आम आदमी से संवाद कायम कर सकें। लेकिन, एक रेलवे स्टेशन पर काफी हंगामा हुआ था। समर्थकों और विरोधियों के बीच हाथापाई की नौबत आई थी, तो कुछ तोड़-फोड़ भी हो गई। कांग्रेस और भाजपा ने इस फसाद का आरोप टीम केजरीवाल पर लगाया, तो केजरीवाल ने कह दिया कि मीडिया का एक हिस्सा ही छोटी-छोटी बातों को ज्यादा बढ़ा-चढ़ाकर दिखा रहा है। उन्होंने इशारों-इशारों में कह दिया था कि मोदी परस्त मीडिया उन्हें बदनाम करने में जुटा है।\nदौरे के दूसरे दिन वे नागपुर पहुंचे थे। यहां पर एक सितारा होटल में फंड जुटाऊ रात्रिभोज का आयोजन किया गया था। इसमें प्रति व्यक्ति 10 हजार रुपए का शुल्क रखा गया। ताकि, पार्टी के लिए पैसा इकट्ठा हो सके। इस रात्रिभोज में 130 उद्यमी जमात के मेहमान पहुंचे थे। लेकिन, इन मेहमानों के बीच 10 हजार रुपए वाला कूपन खरीदकर कुछ मीडिया वाले भी पहुंच गए। इन लोगों ने वह भाषण रिकॉर्ड कर लिया, जिसकी हुंकार केजरीवाल ने भरी थी। उन्होंने कहा कि सभी मीडिया वाले मोदी के पक्ष में हवा बनाने के लिए लग गए हैं। इनमें तमाम बिक गए हैं। इन्हें बड़ी रकम देकर खरीदा गया है। यदि वे सत्ता में आए, तो इस गोरखधंधे की जांच कराएंगे। जो लोग इसमें जुटे हैं, उन्हें जेल भेजा जाएगा। इसमें मीडिया वाले भी जेल जाएंगे।\nशुक्रवार को जब केजरीवाल से इस बयान के बारे में पूछा गया, तो उन्होंने यही कहा कि वे मीडिया वालों को जेल भिजवाने की बात कैसे कर सकते हैं? मीडिया में उनके तमाम दोस्त हैं। भले, केजरीवाल ने अपने तीखे बयान पर सफाई दी हो, लेकिन उनकी पार्टी के नेता आक्रामक मुद्रा में ही दिखे। पार्टी प्रवक्ता संजय सिंह ने कह दिया है कि मीडिया का बड़ा हिस्सा पेड न्यूज की तरह मोदी से जुड़ी खबरें चला रहा है, यह हकीकत है। गुजरात के विकास के बारे में भी बगैर किसी छानबीन के खबरें चलाई जा रही हैं। जबकि, हकीकत यह है कि मोदी के गुजरात में पिछले एक दशक में 800 से ज्यादा किसानों ने आत्महत्या कर ली है। इस तरह की जमीनी सच्चाइयों को नहीं बताया जा रहा। अडानी जैसे औद्योगिक घराने को बेहद सस्ती दरों पर लाखों एकड़ जमीन दे दी गई है। लेकिन, इस पर मीडिया सवाल नहीं उठाता।\nइस बीच मीडिया को जेल भेजने वाली टिप्पणी का मामला तूल पकड़ गया है। टीवी न्यूज चैनलों की एसोसिएशन ने काफी नाराजगी जाहिर की है। ब्रॉडकास्ट एडिटर्स एसोसिएशन (बीईए) के महासचिव एन के सिंह ने कहा है कि केजरीवाल की टिप्पणी सर्वथा निंदनीय है। जब पूरा मीडिया, टीम केजरीवाल की राजनीति का महिमा मंडन कर रही थी, तब तो उन्हें सब अच्छा लग रहा था। क्या, वे बताएंगे कि उस समय उन्होंने मीडिया को कितने में खरीदा था? मीडिया संगठनों के साथ ही भाजपा और कांग्रेस जैसे दलों ने भी टीम केजरीवाल के खिलाफ घेरेबंदी तेज कर दी है। दिल्ली भाजपा अध्यक्ष डॉ. हर्षवर्धन ने तो कहा है कि वे केजरीवाल की टिप्पणी के खिलाफ राष्ट्रपति और चुनाव आयुक्त को भी चिट्ठी लिखने जा रहे हैं। चेन्नई में तो कल पत्रकारों ने केजरीवाल की विवादित टिप्पणी पर प्रदर्शन भी किया है। मीडिया की इतनी नाराजगी के बावजूद टीम केजरीवाल के तेवर नरम नहीं पड़े।\nपार्टी प्रवक्ता गोपाल राय कहते हैं कि भ्रष्ट राजनीतिक व्यवस्था की लॉबी मजबूत है। इसके अस्तित्व पर ‘आप’ ने निर्णायक हमला शुरू किया है, तो इस भ्रष्ट व्यवस्था का पूरा तंत्र हमारे खिलाफ खड़ा हो रहा है। हमें डर नहीं है, क्योंकि देर-सवेर देश का आम आदमी जरूर समझेगा कि हम राजनीतिक शुचिता के लिए जूझ रहे हैं। ईमानदारी की जंग में बहुत कुछ झेलना पड़ता है। ऐसे में, हमें मीडिया के उस हिस्से से डर नहीं लग रहा, जो कि खास कारणों से हमारी नीयत पर सवाल खड़ा कर रहा है। क्योंकि, हमें पता है कि इनका ईमान तो पहले ही बिक चुका है। वे बिकाऊ हैं, लेकिन हम टिकाऊ हैं। यही हममें और उनमें फर्क है।


विक्रमशिला सेतु समानांतर 21 सितंबर को रखी गयी थी आधारशिला.. चार माह बाद भी काम शुरू नहीं | NAUGACHIA NEWS - THE SOUL OF THE CITY\nविक्रमशिला सेतु समानांतर 21 सितंबर को रखी गयी थी आधारशिला.. चार माह बाद भी काम शुरू नहीं\nभागलपुर. गंगा नदी पर विक्रमशिला सेतु के समानांतर बननेवाले फोरलेन पुल और पहुंच पथ के लिए रैयतों को मुआवजे की राशि का भुगतान हो रहा है.\nरैयती भूमि का अर्जन अंतिम प्रक्रिया में है, लेकिन सरकारी जमीन अभी तक पथ निर्माण विभाग को ट्रांसफर नहीं हो पायी है.\nविभाग ने सरकारी जमीन की मांग जिला प्रशासन से की है. विभाग को तीन अलग-अलग मौजे की सरकारी जमीन ट्रांसफर की जायेगी.\nतीन मौजे की सरकारी जमीन होगी ट्रांसफर\nपथ निर्माण विभाग को तीन मौजे की सरकारी जमीन ट्रांसफर की जायेगी. इसमें जगदीशपुर अंचल के बरारी वार्ड नंबर एक में 1.42 एकड़, सबौर अंचल के मक्खुजान मौजे में 10.88 एकड़ और खरीक अंचल के महादेवपुर मौजे में 0.24 एकड़ जमीन का ट्रांसफर होगा. ट्रांसफर के लिए पथ निर्माण के अभियंता प्रमुख (मुख्यालय) ने डीएम को पत्र भेजा है.\nरैयती जमीन का हो रहा भू-अर्जन: जिला प्रशासन विक्रमशिला सेतु के समानांतर फोर लेन पुल व पहुंच पथ निर्माण के उद्देश्य से भू-अर्जन कर रहा है. समानांतर सेतु व पहुंच पथ बनाने के लिए रैयती जमीन का अधिग्रहण किया जा रहा है.\nखरीक अंचल के महादेवपुर मौजा में 40 एकड़ 36 डिसमिल जमीन का अधिग्रहण होगा. इस्माइलपुर अंचल के परबत्ता मौजा में 59.5 डिसमिल जमीन का अधिग्रहण होगा.\n21 सितंबर को रखी गयी थी आधारशिला\nप्रधानमंत्री नरेंद्र मोदी ने 21 सितंबर को वीडियो कांफ्रेंस से समानांतर पुल की आधारशिला रखी थी. तब उम्मीद जगी थी कि अब कुछ दिन में ही काम भी शुरू हो जायेगा.\nचार माह बाद भी काम शुरू नहीं हो सका है\n958.35 करोड़ से बनेगा पुल: विक्रमशिला सेतु के समानांतर पुल के निर्माण पर 958.35 करोड़ खर्च होगा. टेंडर की प्रक्रिया सड़क परिवहन और राजमार्ग मंत्रालय, नयी दिल्ली द्वारा अपनायी जा रही है. इधर, भूमि अधिग्रहण का भी कार्य प्रगति पर है


राष्ट्रीय स्वास्थ्य बीमा योजना RSBY ऑनलाइन आवेदन, ऑनलाइन पंजीकरण।\nJuly 4, 2022 by PM Modi Yojana\nराष्ट्रीय स्वास्थ्य बीमा योजना – केंद्र सरकार के माध्यम से शुरू की गयी है। इस योजना के माध्यम से देश के उन सभी नागरिकों को सामाजिक सुरक्षा प्रदान की जाएगी जो किसी असंगठित क्षेत्रों में काम करते है। ऐसे गरीब श्रेणी के लोगो के लिए चिकित्सा सुविधा प्रदान करने हेतु विशेष रूप से योजना को शुरू किया गया है। केंद्र सरकार के माध्यम से योजना के माध्यम से असंगठित क्षेत्रों में कार्यरत कामगार व्यक्तियों चिकित्सा हेतु 30 हजार रूपए की आर्थिक सहायता राशि प्रदान की जाएगी। RSBY के माध्यम से आर्थिक रूप से कमजोर वर्ग के कामगारों को अस्पतालों में उपचार के दौरान कैशलेश की सुविधा प्रदान करेगी।\nआज हम आपको अपने इस आर्टिकल के माध्यम से National Health Insurance Scheme से संबंधी सभी प्रकार की जानकारी को साझा करने जा रहे है। अतः राष्ट्रीय स्वास्थ्य बीमा योजना (RSBY) ऑनलाइन आवेदन से जुड़ी सभी प्रकार की जानकारी के लिए आप हमारे इस लेख को अंत तक पढ़े।\nयह भी देखें :- राष्ट्रीय ग्रामीण स्वास्थ्य मिशन\n(RSBY) राष्ट्रीय स्वास्थ्य बीमा योजना\nRSBY Rashtriya Swasthya Bima Yojana के लाभ एवं विशेषताएं\nराष्ट्रीय स्वास्थ्य बीमा योजना पात्रता एवं मानदंड\n(RSBY) राष्ट्रीय स्वास्थ्य बीमा योजना ऑनलाइन रजिस्ट्रेशन कैसे करें ?\nराष्ट्रीय स्वास्थ्य बीमा योजना से संबंधित प्रश्न /उत्तर\nNational Health Insurance Scheme– के माध्यम से असंगठित क्षेत्रों में कार्य कर रहे लगभग 10 करोड़ से अधिक परिवारों को योजना से स्वास्थ्य बीमा लेने की सुविधा प्राप्त होगी। श्रम एवं रोजगार मंत्रालय के माध्यम से योजना का कार्यान्वयन किया जायेगा। जो भी श्रमिक कामगार व्यक्ति स्वास्थ्य बीमा योजना का लाभ प्राप्त करना चाहते है उन्हें योजना के तहत पंजीकरण करना होगा। पंजीकरण करने के आधार पर वह उन्हें राष्ट्रीय स्वास्थ्य बीमा योजना के माध्यम से कार्ड वितरित किये जायेंगे जिनके आधार पर वह अस्पतालों में कैशलेश उपचार की सुविधा को प्राप्त कर सकते है। 30 हजार रूपए तक के इलाज के लिए लाभार्थी व्यक्तियों को किसी प्रकार के कोई शुल्क राशि का भुगतान नहीं करना होगा। RSBY Smart Card के माध्यम से लाभार्थी नागरिक सरकारी एवं चयनित किये गए निजी अस्पतालों में योजना के माध्यम से स्वास्थ्य सुविधाओं का लाभ प्राप्त कर सकते है।\nआर्टिकल राष्ट्रीय स्वास्थ्य बीमा योजना\nयोजना का नाम (RSBY) राष्ट्रीय स्वास्थ्य बीमा योजना\nसम्बंधित विभाग श्रम एवं रोजगार मंत्रालय भारत सरकार\nलाभार्थी असंगठित कामगार / गरीब परिवार\nउद्देश्य देश के सभी असंगठित कामगार और गरीब\nपरिवारों को स्वास्थ्य बीमा प्रदान करना\nयोजना श्रेणी केंद्र प्रायोजित योजना\nस्वास्थ्य सहायता राशि 30000 रूपए की बीमा राशि\nआधिकारिक वेबसाइट RSBY\nआरएसबीवाय योजना – का मुख्य उद्देश्य है गरीब श्रेणी के उन सभी नागरिकों को स्वास्थ्य बीमा योजना का लाभ प्रदान करना जो असंगठित क्षेत्रों में काम करते है। यह योजना केंद्र सरकार के द्वारा कामगारों को सामाजिक सुरक्षा प्रदान करने हेतु शुरू की गयी है। जिसमें उन्हें उपचार हेतु 30 हजार रूपए की आर्थिक सहायता प्रदान की जाएगी। देश में 93 प्रतिशत श्रमिक नागरिक ऐसे है जो असंगठित क्षेत्रों में काम करते है। बहुत से कामगार ऐसे है जिनके पास स्वास्थ्य चिकित्सा हेतु किसी भी प्रकार का कोई कवरेज उपलब्ध नहीं है। ऐसे में कामगारों का बीमार पड़ना एवं चिकित्सा देखभाल हेतु उनके पास किसी भी प्रकार की कोई सुविधा उपलब्ध नहीं होती है। इसी स्थिति को देखते हुए गरीब कामगार व्यक्ति के लिए RSBY योजना की घोषणा की गयी है। यह निर्धन परिवारों को जोखिम के कारणों को सुरक्षा देने का एक महत्वपूर्ण साधन है।\nकेंद्र सरकार के द्वारा इस योजना को शुरू किया गया है।\nयह योजना उन सभी नागरिकों को लाभान्वित करेगी जो असंगठित क्षेत्रों के कामगार व्यक्ति है।\nप्रतिवर्ष के आधार पर कामगारों को 30 हजार रूपए का स्वास्थ्य बीमा योजना प्रदान किया जायेगा।\n10 करोड़ से अधिक परिवारों को RSBY Rashtriya Swasthya Bima Yojana का लाभ मिलेगा।\nइस योजना के माध्यम से लाभार्थी अपनी सभी सामान्य बिमारियों का इलाज करा सकते है।\nकामगार व्यक्तियों को सामाजिक सुरक्षा प्रदान करने के लक्ष्य से योजना को शुरू किया गया है।\nराष्ट्रीय स्वास्थ्य बीमा योजना के माध्यम से लाभार्थी कामगारों को स्वास्थ्य सेवाओं के लिए RSBY कार्ड प्रदान किया जायेगा। जिसके आधार पर वह लिस्ट में शामिल निजी एवं सरकारी अस्पतालों में कैशलेश उपचार की सुविधा को प्राप्त करने में सहायक होंगे।\nस्वास्थ्य बीमा योजना का लाभ प्रतिवर्ष के आधार पर प्राप्त करने के लिए कामगारों को RSBY कार्ड का समय समय पर पंजीकरण करना होगा।\nलाभार्थी व्यक्ति के पास अपनी सुविधा के अनुसार अस्पतालों में जाने का विकल्प होगा।\nबेहतर स्वास्थ्य सुविधा प्रदान करने हेतु अलग-अलग स्थानों में 1.5 लाख से ज्यादा हेल्थ वेलनेस सेंटर स्थापित किये जायेंगे।\nजिसमें बिमारियों के इलाज एवं उनसे निपटने एवं रोकथाम करने हेतु प्रशिक्षण प्रदान किया जायेगा।\nयोजना के माध्यम से पंजीकरण करने के उपरांत स्मार्ट कार्ड प्राप्त होने पर लाभार्थी व्यक्ति सम्पूर्ण भारत में RSBY पैनल में शामिल निजी एवं सरकारी अस्पतालों में स्वास्थ्य सेवाओं का लाभ का उपयोग करने में सक्षम होंगे। स्वास्थ्य स्मार्ट कार्ड के माध्यम से किसी भी बीमा कंपनी के तहत सूचीबद्ध किया गया अस्पताल लाभार्थी को कैशलेश उपचार की सुविधा प्रदान करेगा। केंद्र सरकार की ओर से असंगठित क्षेत्र के कामगारों को स्वास्थ्य सेवा हेतु यह एक विशेष अवसर प्रदान किया गया है जिसमें वह सामान्य उपचार हेतु निशुल्क सेवा को प्राप्त कर सकते है।\nRSBY के अंतर्गत केवल गरीब परिवार से संबंधित वह नागरिक पात्र है जो असंगठित क्षेत्रों के अंतर्गत काम करते है।\nआवेदन हेतु आवेदक व्यक्ति के पास Rashtriya Swasthya Bima Yojana के माध्यम से बीपीएल कार्ड होना आवश्यक है।\nराष्ट्रीय स्वास्थ्य बीमा योजना के माध्यम प्राप्त स्वास्थ्य कार्ड के अंतर्गत लाभार्थी नागरिक केवल उन्ही अस्पतालों में कैशलेश उपचार की सुविधा को प्राप्त कर सकते है जो योजना के तहत लिस्ट में शामिल है।\nRSBY कार्ड प्राप्त करने के लिए कामगारों को 30 रूपए का पंजीकरण शुल्क जमा करना होगा।\nबीपीएल श्रेणी के अंतर्गत आने वाले असंगठित क्षेत्रों के कामगार व्यक्ति के पांच सदस्यों की परिवार इकाई को योजना के अंतर्गत स्वास्थ्य सेवाएं प्राप्त होगी।\nसरकारी एवं निजी अस्पतालों के माध्यम से कैशलेश उपचार की सुविधा प्राप्त करने के लिए कामगार व्यक्ति को स्वास्थ्य कार्ड को कैश काउंटर में प्रदर्शित करना आवश्यक है।\nकामगार व्यक्ति का आधार कार्ड\nयदि आप असंगठित क्षेत्रों में कार्य करते है और आप राष्ट्रीय स्वास्थ्य बीमा योजना हेतु ऑनलाइन माध्यम से रजिस्ट्रेशन करना चाहते है तो इसके लिए अभी केंद्र सरकार की ओर से कोई ऑनलाइन सुविधा उपलब्ध नहीं की गयी है जिसके माध्यम से व्यक्ति ऑनलाइन के तहत आवेदन प्रक्रिया को पूरा कर सकते है। राष्ट्रीय स्वास्थ्य बीमा योजना पंजीकरण की प्रक्रिया को नागरिक सरकार के द्वारा अधिकृत एजेंसियों के तहत लगाए गए कैंपो के माध्यम से पूरा कर सकते है।\nसभी क्षेत्रों में RSBY के अंतर्गत सर्वेक्षण एजेंसियों के माध्यम से बीपीएल परिवारों की लिस्ट तैयार की जाएगी। लिस्ट तैयार होने के बावजूद यह सभी डेटा बीमा पॉलिसी कंपनियों के ऑफिस में ट्रांसफर किया जायेगा। जिसके परिणामस्वरूप उन्हें प्राधिकरण के द्वारा चयनित किया जायेगा।\nनीति एजेंटो के माध्यम से बीपीएल परिवारों से पॉलिसी प्राप्त करने हेतु सम्पर्क किया जायेगा। जिसके तहत इन सभी नागरिकों की लिस्ट बीमा कम्पनी की तरफ से तैयार की जाएगी।\nसभी क्षेत्रों में योजना के अंतर्गत पंजीकरण केंद्र स्थापित किये जायेंगे।\nइच्छुक उम्मीदवार नागरिकों को नामांकन के दिन पंजीकरण केंद्रों में उपस्थित होना होगा।\nकेंद्रों में व्यक्ति का बायोमैट्रिक डेटा प्राप्त करने के एजेंट मशीनों का उपयोग किया जायेगा।\nफिगर प्रिंट एवं व्यक्ति की फोटो को कैप्चर करके उन्हें राष्ट्रीय स्वास्थ्य बीमा योजना के माध्यम से स्वास्थ्य कार्ड प्रदान किये जायेंगे।\nपंजीकरण स्वास्थ्य कार्ड हेतु व्यक्ति को 30 रूपए का शुल्क जमा करना होगा।\nइस प्रकार राष्ट्रीय स्वास्थ्य बीमा योजना आवेदन करने की प्रक्रिया पूरी हो जाएगी।\nRashtriya Swasthya Bima Yojana की आधिकारिक वेबसाइट क्या है ?\nRashtriya Swasthya Bima Yojana की आधिकारिक वेबसाइट http://www.rsby.gov.in है।\nराष्ट्रीय स्वास्थ्य बीमा योजना के माध्यम से लाभार्थी कामगार को कितनी राशि तक कैशलेश उपचार मिलेगा ?\n30 हजार रूपए तक के सामान्य उपचार हेतु राष्ट्रीय स्वास्थ्य बीमा योजना के माध्यम से लाभार्थी व्यक्ति को कैशलेश उपचार का लाभ प्राप्त होगा।\nRSBY के माध्यम से कौन से नागरिक योजना में आवेदन कर सकते है ?\nबीपीएल श्रेणी के अंतर्गत आने वाले वह कामगार नागरिक जो असंगठित क्षेत्रों में काम करते है। वह RSBY के माध्यम से योजना में आवेदन करने हेतु पात्र है।\nराष्ट्रीय स्वास्थ्य बीमा योजना हेतु नागरिक किस प्रकार पंजीकरण कर सकते है ?\nप्राधिकरण द्वारा चयनित किये गए लाभार्थी नागरिक एजेंसियों के माध्यम से आयोजित कैंपो के माध्यम से राष्ट्रीय स्वास्थ्य बीमा योजना हेतु पंजीकरण कर सकते है।\nशिविरों के माध्यम से पंजीकरण के लिए कितना शुल्क व्यक्ति को जमा करना होगा ?\nपंजीकरण केंद्रों में व्यक्ति को स्वास्थ्य बीमा योजना में आवेदन करने हेतु स्वास्थ्य कार्ड के लिए 30 रूपए का शुल्क जमा करना होगा।\nCategories Central Government Scheme Tags RSBY, राष्ट्रीय स्वास्थ्य बीमा योजना Post navigation


Article 370 Revoked from Jammu and Kashmir Know what will be change in 20 points Jagran Special\nPublish Date:Tue, 06 Aug 2019 06:05 PM (IST)\nJammu and Kashmir से Article 370 खत्म होने से वहां कई महत्वपूर्ण परिवर्तन हुए हैं। ये परिवर्तन हमारे-आपके अधिकारों के लिए काफी महत्वपूर्ण हैं। जानें- इससे क्या होगा बदलाव?...\nनई दिल्ली [जागरण स्पेशल]। जम्मू-कश्मीर से अनुच्छेद-370 हटाने के बहुप्रतीक्षित फैसले पर केंद्र सरकार ने मुहर लगा दी है। इसके साथ ही राज्य में लागू 35ए (विशेष नागरिकता अधिकार) भी स्वतः समाप्त हो गया है। राष्ट्रपति की मंजूरी के बाद केंद्र सरकार ने सोमवार को जम्मू-कश्मीर से अनुच्छेद-370 और 35ए, खत्म होने की सूचना संसद में दी। केंद्रीय गृहमंत्री अमित शाह ने पहले राज्यसभा और फिर लोकसभा में अनुच्छेद-370 व 35ए को खत्म करने की जानकारी दी। 20 बिंदुओं में जानें- जम्मू-कश्मीर से अनुच्छेद-370 व 35ए खत्म होने का क्या मतलब है और इससे आपको क्या अधिकार मिलेगें।\n7. अनुच्छेद-370 की पहचान इसके सबसे विवादित खंड2व3से थी, जो भेदभाव से भरी थी। इन दोनों खंडों को ही समाप्त किया गया है। मतलब प्रभावी रूप से अनुच्छेद 370 से आजादी मिल गई है।\n8. जम्मू-कश्मीर में विधानसभा होगी, लेकिन लद्दाख में विधानसभा नहीं होगी। मतलब जम्मू-कश्मीर में राज्य सरकार बनेगी, लेकिन लद्दाख की कोई स्थानीय सरकार नहीं होगी।\n9. जम्मू-कश्मीर की लड़कियों को अब दूसरे राज्य के लोगों से भी शादी करने की स्वतंत्रता होगी। दूसरे राज्य के पुरुष से शादी करने पर उनकी नागरिकता खत्म नहीं होगी।\n10. अनुच्छेद-370 में पहले भी कई बदलाव हुए हैं। 1965 तक जम्मू और कश्मीर में राज्यपाल की जगह सदर-ए-रियासत और मुख्यमंत्री की जगह प्रधानमंत्री हुआ करता था।\n11. अनुच्छेद-370 को खत्म करने की मंजूरी राष्ट्रपति ने पहले ही दे दी थी। दरअसल ये अनुच्छेद पूर्व में राष्ट्रपति द्वारा ही लागू किया गया था। इसलिए इसे खत्म करने के लिए संसद से पारित कराने की आवश्यकता नहीं थी। संसद में केवल दोनों राज्यों को केंद्र शासित प्रदेश का दर्जा देने के लिए प्रस्ताव पेश किया गया है।\n12. जम्मू-कश्मीर सरकार का कार्यकाल अब छह साल का नहीं, बल्कि पांच वर्ष का ही होगा।\n13. भारत का कोई भी नागरिक अब जम्मू-कश्मीर में नौकरी भी कर सकेगा। अब तक जम्मू-कश्मीर में केवल स्थानीय लोगों को ही नौकरी का अधिकार था।\n14. अन्य राज्यों से जम्मू-कश्मीर जाकर रहने वाले लोगों को भी वहां मतदान करने का अधिकार मिल सकेगा। साथ ही अन्य राज्यों के लोग भी अब वहां से चुनाव लड़ सकेंगे।\n15. जम्मू-कश्मीर व लद्दाख के लोग भी अब शिक्षा के अधिकार, सूचना के अधिकार जैसे भारत के हर कानून का लाभ उठा सकेंगे।\n16. केंद्र सरकार की कैग जैसी संस्था अब जम्मू-कश्मीर में भी भ्रष्टाचार पर नियंत्रण के लिए ऑडिट कर सकेगी। इससे वहां भ्रष्टाचार पर लगाम लगेगी।\n17. अब जम्मू-कश्मीर व लद्दाख में भी सुप्रीम कोर्ट का हर फैसला लागू होगा। पहले जनहित में दिए गए सुप्रीम कोर्ट के फैसले वहां लागू नहीं होते थे।\n18. महिलाओं पर पर्सनल कानून बेअसर हो जाएगा। इस संशोधन से सबसे बड़ी राहत जम्मू-कश्मीर की महिलाओं को ही मिली है। संशोधन को जम्मू-कश्मीर की महिलाओ की आजादी के तौर भी देखा जा सकता है।\n19. अब तक यहां की कानून व्यवस्था मुख्यमंत्री की जिम्मेदारी थी। अब दिल्ली की तरह जम्मू-कश्मीर व लद्दाख की कानून-व्यवस्था भी सीधे केंद्र के हाथ में होगी। गृहमंत्री, उपराज्यपाल के जरिये इसे संभालेंगे।\n20. प्रशासनिक कार्य के लिए जम्मू-कश्मीर सरकार को अब केंद्र सरकार के प्रतिनिधि के तौर पर वहां तैनात उपराज्यपाल से मंजूरी लेनी होगी।


Indian Cooking Tips: बटर चिकन से लेकर कढ़ाही पनीर तक किसी भी डिश को बनाएंगी ये पांच नान रेसिपीज | Indian Cooking Tips:5Naan Recipes To Put Together A Lavish, Wholesome Meal - NDTV Food Hindi\nFood & Drinks Indian Cooking Tips: बटर चिकन से लेकर कढ़ाही पनीर तक किसी भी डिश को बनाएंगी ये पांच नान रेसिपीज\nक्या आप नान के बिना किसी दावत की कल्पना कर सकते हैं? कम से कम हम तो नहीं. दाल मखनी, कढ़ाही पनीर और बटर चिकन जैसी रिच डिशेज को नान कम्पलीट बनाता है.\nUpdated: July 24, 2021 10:24 IST\nनान के बिना किसी दावत की कल्पना कर सकते हैं.\nबटर चिकन जैसी रिच डिशेज को नान कम्पलीट बनाता है.\nतंदूर बेक्ड मैदे से बनने वाली रोटी का स्वाद काफी अच्छा होता है.\nक्या आप नान के बिना किसी दावत की कल्पना कर सकते हैं? कम से कम हम तो नहीं. दाल मखनी, कढ़ाही पनीर और बटर चिकन जैसी रिच डिशेज को नान कम्पलीट बनाता है. वास्तब में नान काफी लंबे समय से हमारे फूड कल्चर का एक हिस्सा रहा है. इस खमीर तंदूर बेक्ड मैदे से बनने वाली रोटी का स्वाद काफी अच्छा होता है जो हर किसी को पसंद भी आता है. नान की फूली, मुलायम और हवादार बनावट इसे इतना खास बनाती है. यही बनावट ही तो है जो किसी भी सब्जी या दाल के साथ जोड़ने पर इसे यूनिक बनाती है और इसे सभी के बीच एक लोकप्रिय भोजन बनाती है.\nहालांकि, नान को शायद ही कभी संपूर्ण डिश माना जाता हो क्योंकि इसका अकेले मजा नहीं लिया जा सकता है. सही सुना. यह वही समय है जब आप कभी भी बिना नान के बटर चिकन खा सकें? ये दोनों व्यंजन एक दूसरे के पूरक हैं और एक के बिना दूसरे को खाने का कोई मतलब नहीं है.\nलोकप्रियता को ध्यान में रखते हुए, हम आपके लिए विभिन्न प्रकार के नान की एक लिस्ट लेकर आए हैं जो आपके भोजन को हर बार स्वादिष्ट बना देंगे.\nयहां देखें5नान रेसिपी जो आपकी किसी भी डिश को कम्पलीट बनाएंगी:\n1. क्लासिक नान\nक्लासिक प्लेन नान घर पर आजमाने की सबसे आसान नान रेसिपी में से एक है. यह नान काफी पसंद किया जाता है. इसे बनाने के लिए स्मूद और फूली हुई बनावट पर जोर दिया जाता है. जैसे ही आप इसकी बाइट लेंगे यह आपके मुंह में पिघल जाएगा. व्यंजन के लिए यहां क्लिक करें.\n2. कुलचा नान\nइस रेसिपी में आपको कुलचा और नान दोनों का स्वाद मिलेगा. अगली बार जब आपको दोनों खाने की क्रेविंग हो, तो आपको कुलचा और नान अलग से बनाने की ज़रूरत नहीं है, इसके बजाय, बस कुलचा नान बनाएं और इसका मजा लें. व्यंजन के लिए यहां क्लिक करें.\n3. तंदूरी लहसुन नान\nतंदूरी गार्लिक नान की रेसिपी क्लासिक नान से काफी मिलती-जुलती है, इसमें लहसुन का फ्लेवर मिलाया गया है. जो लोग लहसुन की तेज सुगंध पसंद करते हैं, वे कुछ ही समय में इस व्यंजन के दीवाने हो जाएंगे. यहां रेसिपी देखें:\n4. सोया मेथी गार्लिक नान\nसोया मेथी गार्लिक नान आपको मेथी और सोया की गुडनेस के साथ गार्लिक नान का अच्छा स्वाद देता है. रेसिपी की सबसे अच्छी बात यह है कि इसके लिए आपको सोया की जरूरत नहीं है - इसकी जगह, हम रेसिपी में सोया के आटे का उपयोग करते हैं. यहां रेसिपी देखें:\n5. चूर चूर नान\nयह नान रेसिपी घर पर अनुभवी शेफ के लिए है. यह चूर चूर नान रेसिपी आपको एकदम सही नान बनाने में मदद करेगी! यह नान के फूलेपन के साथ एक कुरकुरे परतदार बनावट इसे स्वादिष्ट बनाती है. व्यंजन के लिए यहां क्लिक करें.


Fani expected to intensify into very severe cyclonic storm Possibility Of landFall in Odisha उड़ीशा फनी चक्रवाती तूफान भूस्खलन - News Nation\nमौसम विभाग ने उड़ीसा में भूस्खलन का अनुमान जताया है. साथ ही केरल, आंध्र प्रदेश, तमिलनाडु में तेज बारिश की चेतावनी जारी की है.\nNews Nation Bureau | Edited By : Nihar Saxena | Updated on: 29 Apr 2019, 12:19:02 PM\nअभी से तटीय इलाकों में नजर आने लगा है चक्रवाती तूफान 'फनी' का असर\nमौसम विभाग ने अगले 24 घंटों में 'फनी' चक्रवाती तूफान को तेज तूफान में बदल जाने की चेतावनी जारी की है. विभाग ने बताया कि तेज रफ्तार से उत्तर पश्चिम की ओर बढ़ रहे 'फनी' चक्रवात की दिशा 1 मई से उत्तर-पूर्व हो जाएगी. मौसम विभाग ने उड़ीसा में भूस्खलन का अनुमान जताया है. साथ ही केरल, आंध्र प्रदेश, तमिलनाडु में तेज बारिश की चेतावनी जारी की है.\nयह भी पढ़ेंः Lok Sabha Polls 2019 Phase4Live Updates :9राज्यों की 72 सीटों पर अबतक 19.79% हुआ मतदान, जानें कहां कितने प्रतिशत हुई वोटिंग\nकेरल के कुछ इलाकों में 29 और 30 अप्रैल को भारी बारिश हो सकती है. वहीं, तमिलनाडु के उत्तर तटीय और आंध्र प्रदेश के दक्षिण तटीय इलाकों में हल्की से सामान्य बारिश हो सकती है. आंध्र प्रदेश के उत्तर तटीय और ओडिशा के दक्षिण तटीय इलाकों में हल्की से सामान्य बारिश2मई को हो सकती है.3मई को ओडिशा के तटीय इलाकों में भारी बारिश हो सकती है.\nयह भी पढ़ेंः आसनसोल में चुनाव अधिकारी को पोलिंग बूथ के अंदर पकड़ा, फिर हुआ क्या जानिए\n1 मई से3मई तक बंगाल की खाड़ी से लेकर तमिलनाडु, पुडुचेरी और दक्षिण आंध्र प्रदेश के तटों पर तेज हवाएं चलेंगी. बता दें कि चक्रवात फनी के कारण आंध्र प्रदेश के तटीय इलाकों में प्रशासन सतर्क है. जिला प्रशासन अधिकारियों को अलर्ट रहने के लिए कहा गया है. कृष्णा जिला को पहले ही हाई अलर्ट किया जा चुका है. फिलहाल, मछुआरों के समुद्र में न जाने से अधिकारियों को राहत है.\nFirst Published : 29 Apr 2019, 12:18:04 PM\nFani Intensify Very Severe Cyclonic Storm Possibility Of LandFall In Odisha


Sawan Somvar 2021: जानें कैसे पड़ा बाबा भोलेनाथ का नाम 'नीलकंठ' - न्यूज़ हिमाचली News Himachali | हिमाचल की No. 1 हिंदी वेबसाइट\nHome / INDIA / धर्म / Sawan Somvar 2021: जानें कैसे पड़ा बाबा भोलेनाथ का नाम 'नीलकंठ'\nSawan Somvar 2021: जानें कैसे पड़ा बाबा भोलेनाथ का नाम 'नीलकंठ'\nSawan Somvar 2021: हिन्दू पंचांग के अनुसार श्रावण मास (Sawan Month) से ही व्रत और पर्वों की शुरुआत हो जाती है. हिन्दू धर्म में, श्रावण मास का विशेष महत्व बताया गया है. खासतौर से भगवान शिव (Lord Shiva) की आराधना और उनकी भक्ति के लिए कई हिन्दू ग्रंथों में भी, इस माह को विशेष महत्व दिया गया है. शास्त्र अनुसार महादेव (Mahadev) के 28 अवतार हुए थे उनमें से 10 प्रमुख हैं. वेदों में शिव का नाम रुद्र रूप में आया है. रुद्र का अर्थ होता है भयानक. रुद्र संहार के देवता हैं. विद्वानों के मत से शिव के सभी प्रमुख अवतार व्यक्ति को सुख, समृद्धि, भोग, मोक्ष प्रदान करने वाले और व्यक्ति की रक्षा करने वाले हैं.\nआइए जानते हैं भगवान शिव के नीलकंठ स्वरूप के बारे में.\nअंत में समुद्र से एक दिव्य पुरुष प्रकट हुए. दिव्य वस्त्र-आभूषणों से सुशोभित वे दिव्य पुरुष श्रीविष्णु के अंशावतार और आयुर्वेद के प्रवर्तक वैद्य धन्वन्तरि थे. उनके हाथों में अमृत से भरा कलश था. उन्हें देखकर दैत्यों ने समुद्र मंथन छोड़कर उनसे अमृत का कलश छीन लिया. तब भगवान विष्णु ने मोहिनी अवतार धारण करके देवताओं को अमृत पान करवाया. इस प्रकार सभी देवता वैभव से संपन्न होने के साथ-साथ अमृतपान कर अमर हो गए.\nSawan Somvar 2021: जानें कैसे पड़ा बाबा भोलेनाथ का नाम 'नीलकंठ' Reviewed by News Himachali on August 10, 2021 Rating: 5